
HELSINKI 1924 
K. F. PUROMIEHEN KIRJAPAINO O. Y. 



ALKUSANOIKSI. 



-»Minun sieluni on aina minun 
käsissäni». psalm . n9 

Intialainen ruhtinas. 

Intialainen ruhtinas oli verisen sodan jälkeen voit- 
tanut vihollisensa, naapurikuninkaan ja yhtä poikaa 
lukuunottamatta hävittänyt sukupuuttoon koko hänen 
perheensä. Vuosikausia kitui nuori kuninkaanpoika 
vankeudessa. Sitten eräänä päivänä tuotiin hänelle 
ilosanoma: 

»Huomenna puolipäivän aikaan viedään sinut 
kuninkaan luo. Siellä riisutaan sinulta vangin puku 
ja kahleet, ja sinä pääset vapaaksi.» 

Mutta vangittu kuninkaanpoika ei ihastunut tästä 
sanomasta, vaan huudahti: 

»Mitä ihmiset ajattelevatkaan, kun kuninkaanpoi- 
kaa näin pitkin katuja kuljetetaan!» 

Kun kuningas tämän kuuli, hymyili hän julmasti 
ja lausui: 

»Tahdon opettaa sinut olemaan välittämättä siitä, 
mitä ihmiset sanovat.» 

Kun nuorukaisen seuraavana päivänä piti lahteä 
kuninkaan luo, annettiin hänelle astia, joka oli reuno- 
jaan myöten täynnä maitoa, ja hänen taaksensa astui 

samassa teloittaja paljastettu tikari kädessä. Ja 
käsky kuului nuorukaiselle: 

»Tämä astia tulee sinun molemmin käsin kantaa 
kuninkaan luo, mutta jos pisarakaan maitoa läikkyy 
ylitse, iskee teloittaja tikarin selkääsi.» 

Vavisten, kylmä tuskanhiki otsalla, kulki onneton 
nuorukainen vilkasliikkeisiä katuja aina kuninkaan 
valtaistuimen eteen. Kun kohtalokas astia oli otettu 
pois, kysyi hallitsija häneltä: 

»No, huomasitko, miltä ihmiset ympärilläsi näyt- 
tivät?» 

»Oi, en. Kuinka olisin sen voinut nähdä? Minä- 
hän kannoin elämääni käsissäni!» vastasi yhä vapiseva 
nuorukainen. 

Me olemme kaikki kuninkaanpoikia, ja kuninkaan 
kultainen istuin on meille kaikille varustettu. Me kul- 
jemme tämän meluisen maailman lävitse ja kannamme 
elämää käsissämme. Tienvieret ovat täynnä ihmisiä. 
Maailman melu ja arvostelu kaikuu korvissamme, ja 
monet virvatulet koettavat meitä puoleensa houku- 
tella. Älä anna niiden liiaksi vaikuttaa itseesi, vaan 
pidä elämäsi päämäärä aina silmiesi edessä ja muista, 
että kannat sieluasi käsissäsi! 

Kaikilta meiltä on elämä enemmän tai vähem- 
män särkynyt, ja niinkuin varjo seuraa päivänpais- 
teessa meitä, yhtä varmasti kulkevat kanssamme 
myöskin erehdystemme ja syntiemme seuraukset. 
Mutta vaikk'ei täydellistä ihmistä maailmassa olekaan, 
niin silti on uusille polville kasvatustyössä aina kir- 
kastettava ihmisen aateluus ja elämän suuret päämää- 
rät. On näytettävä elämän varjopuolet ja tienvierus- 
tat. On autettava ja opetettava kantamaan sielua 

käsissään, jotta kerran, vaikka ankarastikin taistellen, 
päästäisiin lopulliseen päämäärään, kuningasten ku- 
ninkaan valtaistuimen luo ja vapauduttaisiin lopulli- 
sesti meitä sitovista kahleista. 



Jumalan luota. 

On eräs ihana taulu, jonka nimi on »Jumalan 
luota». Monet sen tuntevatkin. Siinä nähdään enkeli, 
joka yöllä on laskeutunut taivaasta. Hänellä on pieni 
nukkuva lapsi käsivarrella ja hän seisoo kirkkaasti va- 
laistun ikkunan ääressä. Sinne sisälle hän tahtoo jät- 
tää kalliin kantamuksensa ja samalla tuoda iloa ja Ju- 
malan siunausta taloon. Se on kaunis kuva. Vanhem- 
mat ovat viikkokausia tätä hetkeä levottomina aja- 
telleet, ja kun nyt lapsi lasketaan heidän käsivarrel- 
leen, on se tervehdys ja lahja taivaasta. Lapsethan 
ovat Jumalan lahja. Ne ovat vanhempain kallis- 
arvoisin ja rukkain omaisuus. Jos yksikin lapsi otetaan 
pois vaikkapa suurestakin lapsiparvesta, kaipaavat 
vanhemmat sitä. On Jumalan armo, että saamme 
lapset pitää. Senpä vuoksi meidän velvollisuutemme 
onkin niitä suojella ja varjella Jumalan lahjana ja 
kasvattaa niitä Jumalalle. 

Tämä on kaikille ikäkausille kelpaava yleinen kas- 
vatusohje ja päämäärä. Kysymys on vain siitä, mi- 
tenkä se kulloinkin saadaan käytännössä toteutetuksi. 
Mutta ennenkuin käymme aineeseemme, murrosikään, 
jota kaikki pitävät tärkeimpänä ikäkautena, luo- 
kaamme lyhyt silmäys 

Lapsuuteen, 

tuohon ihmisen perusikäkauteen. Vanhassa kansan- 
laulussa sanotaan: »Hyvä on lapsen lasna olla oman 
vanhemman varassa». Niin, se aika on huolettomin 
ihmiselämässä — yhtä hyvin köyhän majassa kuin 
rikkaan loistavassa kodissa. Maailma on silloin pieni, 
varsinkin maalaisoloissa: oma tupa ja oma piha vain. 
Ei tunne lapsi vielä montaa ihmistä. Isä ja äiti ovat 
kaikki kaikessa. Mutta ikä lisääntyy. Ilmestyvät 
jo naapurin lapset, leikkitoverit. Miten uutta se on- 
kaan! Pistäydytään jo naapurissa, on jo vanhemman 
veikon kanssa viety lehmiä hakaan; kenties on jo 
päästy kirkolle asti isän ja äidin keralla. Miten ih- 
meellisiä asioita! Kuinka suuri tämä maailma mah- 
taa olla. — Vuodet vierivät. Jo mennään kouluun. 
Siellä taas on paljon uutta ja mielenkiintoista. Opet- 
taja, vaikk'ei erinomainenkaan, on sittenkin lapsen 
mielestä sangen huomattava olento, usein paras ihmi- 
nen maailmassa. Hänestäkös on puheenaihetta. Ja 
toverit sitten: miten hyviä leikkikumppaneja heistä 
löydetäänkään! Käsikädessä kuljetaan kouluun ja 
leikkiin. 

Elämän puutteet ja vajavaisuudet alkavat silloin 
jo lapselle vähitellen selvitä hänen itseään toisiin 
lapsiin verratessaan, mutta eivät ne vielä niin paljon 
merkitse. 

Ikää yhä lisääntyy. Koulu tovereineen ja kuja ja 
katu rupeavat yhä enemmän mieltä kiinnittämään. 
Ilmestyy aina enemmän uutta ja ihmeellistä. Ystä- 
vyyssuhteet alkavat olla kiinteämpiä kuin aikaisem- 
min, »Kuinka herttainen se tyttö onkin. Olen antanut 

sille lempinimenkin: hän on Tipsu'». »Ja kuinka hyvä 
toveri on Nalle! Hänen kanssaan kelpaa mäkeä las- 
kea ja sylipainia heittää. Miten monet hauskat hiihto- 
matkat ja huviretket tehdäänkäänf» 

Elämä on suurelle osalle vielä kuin pelkkää samet- 
tia. Sen valkealle paperille aletaan kuitenkin kirjoi- 
tella ja siihen tulee, surullista kyllä, niin paljon rumaa 
ja likaistakin. Kuja ja katu rupeaa hyvin monelle 
käymään mieluisammaksi kuin koti, ja toverit siellä 
hauskemmiksi kuin äiti ja isä. Lapset tarvitsevat 
tovereita, jotka paljon saattavat auttaa meitä kasva- 
tustyössä. Mutta on toiselta puolen muistettava, että 
toverit voivat olla sangen vaarallisia ja meidän on juuri 
näinä aikoina pidettävä huoli siitä, että koti, matalai- 
nenkin maja, pysyy lapselle sittenkin rakkaimpana 
paikkana ja ennen kaikkea äiti ja isä parhaimpina 
ystävinä. 

Raamatussa sanotaan ihana todistus eräästä lap- 
sesta: »Lapsi kasvoi ja vahvistui iässä ja armossa 
Jumalan ja ihmisten edessä.» Meidänkin lapsemme 
kasvavat iässä, mutta miten on jatkon kanssa. Olem- 
meko opettaneet lapsemme kantamaan elämää käsis- 
sään? Käsittävätkö nämä kuninkaanalut suuren teh- 
tävänsä ja pyrkivätkö he kuninkaan kultaiselle istui- 
melle? 



Kaksitoista vuotta on nyt Kotikasvatusyhdistyksen 
puolesta puhuttu lapsista, kodista ja kasvatuksesta. 
On puhuttu kasvattajille lapsista ja lapsuudesta. On 
myöskin paljon puhuttu nuorille nuoruuden suuresta 
ajasta ja itsekasvatuksesta. Mutta lapsuuden ja var- 

sinaisen nuoruuden välikohta on jotenkin koskema- 
tonta. On nimittäin kahta lajia nuorisoa. On varsi- 
naista täysikasvuista nuorisoa ja murrosiän nuorisoa. 
Ja jos meillä tässä maassa on laiminlyöntejä kaikilla- 
kin aloilla ja eritoten kasvatusaloilla, niin murros- 
iän nuorten suhteen laiminlyönnit painavat kuin meren 
santa. Joitakin yksinäisiä yrityksiä siellä ja täällä. 
Paljon hätää ja tuskaa kasvattajien piireissä, tulevai- 
suussuunnitelmia koulun alalla — mutta melkein kaikki 
toistaiseksi paperilla. Ja kun katselee heikkoa nuori- 
soamme kaikkialla, huomaa sen viheliäisyyden perus- 
tuvan pääasiassa siihen, ettei murrosiällä ole saatu 
parempaa pohjaa ja suuntaa elämälle, vaan on elämän 
särkyminen jo silloin alkanut. 



L 



Murrosikä. 

Murrosiän aika on noin 13 — 18 ikävuoteen. Etelä- 
maissa kehitytään aikaisemmin, mutta saattaa murros- 
ikä pohjoisissakin maissa alkaa 12:n korvissa — var- 
sinkin tytöillä. Toisilla se kestää sitten aina 20 ikä- 
vuoteen asti. Poikkeuksen tästä tekevät n. s. pikku- 
vanhat, jotka muutamissa suhteissa tulevat sangen 
varhain ja äkkiä aikaihmisiksi. Siihen vaikuttaa usein 
vanhempien epäviisas menettely. Kerron erään esi- 
merkin henkisiltä aloilta. 

Eräillä kodinpäivillä pyysi puheeni jälkeen pu- 
heenvuoroa eräs mies, ja lausuikin hän muutamia kau- 
niita sanoja vanhempien suurista velvollisuuksista ja 
tehtävistä, mutta alkoi sitten yht' äkkiä puhua 9-vuo- 
tiaasta pojastaan, joka yökaudet luki suurta kirkko- 
historiaa ja asetteli hänelle sitten viisaita kysymyksiä, 
niin että hän oli pulassa poikansa kanssa. Jollei tuo 
isä olisi niin kehuvassa hengessä pojastaan puhunut, 
olisi hänelle sanottu, ettei semmoinen kirja yhdeksän- 
vuotiaalle vielä ollenkaan kuulu, ja pitäköön isä huolta 
siitä, ettei poika sellaisia kirjoja vielä lue. 

Kuluneet vaiherikkaat vuodet ovat varsinkin po- 
jista yhfäkkiä tehneet keinotekoisesti miehiä, jotka 
ovat hypänneet yli murrosajan. Meilläkin on sellaista 

jossakin määrin tapahtunut, mutta varsinkin sotaa 
käyneissä maissa on tällaisia esimerkkejä paljon. Äs- 
ken tekemälläni Viron matkalla tein, varsinkin koulu- 
nuorisolle puhuessani, sellaisia havaintoja. Kun ker- 
ran puhuin neljännestä käskystä, niin kokouksen pe- 
rästä viidesluokkalaiset pojat valittelivat, että puhuja 
piti heitä lapsina, ja he olisivat toivoneet, että hän olisi 
puhunut aviopuolison valinnasta. Tosin siellä viides- 
luokkalaiset ovat iältään vanhempia kuin Suomessa, 
mutta monet heistä ovat olojen pakosta hypänneet yli 
murrosiän. 

Poikkeuksia lukuunottamatta on suurimman osan 
elettävä nämä vaikeat kehity svuodet, jolloin ei enää 
olla oikein lapsia, mutta ei myöskään täysikasvuisia. 
»Tätä aikaa on kutsuttu nulikka-vuosiksi' syystä, että 
lapsi tällöin usein noudattaa ympäristölleen enemmän 
tai vähemmän kiusallista käytöstapaa, siten ulkonai- 
sesti ilmaisten sisäisen tasapainonsa puutteen. Sekä 
poika että tyttö ovat usein oikullisia ja ikäviä.» *) 

Viisas Kaa sanoo kirjassa »Indian viidakoissa», 
että »nahanvaihdos tekee kipeätä». Kun lapsi siirtyy 
aikaihmisten elänfään, ottaa se monen sangen lujille. 
Ne vuodet tuntuvat tuskallisilta nahanvaihdosvuosilta, 
jolloin monen täytyy ikäänkuin uudestaan syntyä. 

Se aika on huhtikuun aikaa. Vähäiseksi osoituk- 
seksi siitä, miten mielialat silloin vaihtelevat kuin 
huhtikuinen sää, otan tähän pienen otteen 16- vuotisen 
tytön päiväkirjasta: »Sekä ulkopuolella että sisim- 
mässäni on kaikki pelkkää auringonpaistetta.» Puoli 
tuntia myöhemmin sama tyttö kirjoittaa: »Koko elä- 

*) Julia Sucksdorff, Rakkaus ja onni, s 96. 

mäni on harmaan pilven peitossa.» — Mutta kun huhti- 
kuu on elettävä ja se varmasti vie kesään, niin on nuo- 
relle ihmiselle opetettava huhtikuun laulu: 

»Ma valitsen huhtikuun, 
kun uusi juurtuu, jyskein 
pois sortuu entistähde — 
niin tosin pikku ryskein! — 
mut rauha ei onnen lähde, 
vaan tahto taisteluun! 

Ma valitsen huhtikuun: 
sen myrsky laasten pyörtää, 
se sulatellen hymyy, 
sen poveen kyvyt lymyy, 
se voimat — tieltään vyörtää, 
tuo meille suvikuun.» 

Engberg: Nuoruusvuodet. 

Murrosiän ihminen on kaksoisolio. Tänä siirtymä- 
kautena emme ole oikein selvillä itsestämme emmekä 
tiedä, keitä olemme. Tuota kaksinaisuuden tuntua 
todistavat myöskin ajatukset sekä teot. Norjalainen 
koulupoika kirjoittaa siitä seuraavan säejakson: 

»Nyt sekasikiö olenkin 

ma riemun, kyynelsään, 

niin, haukannokin, kyyhkyn höyhenin 

käpälin koiran, kynsin tiikerin — 

Näin riennän. elämään!» 



Parhaiten kuvaa ehkä kuitenkin tätä aikaa tuttu 
kertomus, miksi yölepakko ei päivällä lennä, vaan aset- 
taa askareensa yön ajaksi. 

Kun tämä siivekäs nisäkäs ensin ilmestyi maail- 
maan, niin arveli hän voivansa liittyä pääskysiin, 
ko$ka hänellä oli pitkät siivet ja erinomainen lento- 
taito. Suuresti joutuivat kuitenkin viimemainitut ym- 
mälle, kun lepakko lentää lehahti niiden joukkoon. 
Ensi hämmästyksestä toinnuttuaan ne alkoivat kier- 
rellä ja kaarrella uuden tulokkaan ympärillä sekä ti- 
ristä keskenään: »Oletteko nähneet mokomaa otusta, 
jolla on kynnet siivissä ja inhoittava karvapeite ruu- 
miissa? Mitä hän meidän seurastamme hakee?» Ja 
äkkiä ne kirkuen tunnettua sotahuutoaan »kisvie, kis- 
vie» — karkasivat suurella joukolla lepakkoparkaa 
kohti. »Pois meidän seurastamme» — ne kiljuivat. 
»Mene hiirien ja rottien luo, sillä siihen joukkoon sinä 
kuulut.» 

Nahkasiipi teki työtä käskettyä ja meni hieromaan 
tuttavuutta hiirien kanssa. Mutta ei silläkään taholla 
ollut vastaanotto erittäin sydämellinen. Nuo pienet 
nakertajat tirkistelivät uutta tulokasta renstään, kier- 
telivät häntä nuuskien ja vikisivät keskenään: »Ei ikinä 
tuollainen epäluomus kuulu meikäläisiin. Katsokaa 
sen kauheata naamaa. Ja siivet sitten.» Äkkiä ne tör- 
mäsivät esiin lukuisista lokeroistaan hihkuen: »Pois 
täältä. Mene, mokomakin siipiniekka, lintujen luo.» 

Kun lepakko näin ollen ei kelvannut lintujen eikä 
hiirienkään joukkoon, niin oli sen pakko hämärässä 
äänettömästi lennellä* Nahkasiiven kulmikkaat liik- 
keet osoittavat vielä tänäkin päivänä sen arkuutta ja 
epävarmuutta. 

Skovgaard-Petersen kirjoittaa murrosiän merkilli- 
syydestä m,m, seuraavaa: 

»Murrosiässä on nuori ihminen vähän samassa 

asemassa kuin sadun yölepakko. Hän ei enään kuulu 
oikein lapsiin, mutta ei myöskään ole vielä saanut 
valtakirjaa aikuisten joukkoon. Lasten puuhia hän 
toisaalta katselee yli olan, vaikka toiselta puolen hä- 
nen mielensä tekee ottamaan niihin osaa. Mutta in- 
nostuttuaan heidän leikkeihinsä ja täydestä sydämes- 
tään puuhatessaan niissä hän joutuu käsittelemään 
liian kovakouraisesti noita pienempiä. Silloin nämä 
joukolla asettuvat häntä vastaan, sättivät vanhaksi 
vaariksi ja ajavat pois joukostaan. 

Hän menee sitten aikuisten seuraan. Jos hän is- 
tuu siellä sanattomana väännellen itseään tuolilla, 
huiskutellen ja kolistellen jalkojaan, niin saatetaan 
hänelle huomauttaa kaikessa ystävyydessä: Mitä 
täällä tyhjän panttina istut? Mene lastenkamariin. 
Jos hän taas sekaantuu keskusteluun, niin sekään ei 
ole hyvä. Nimitellään pikkuvanhaksi. Lopuksi käske- 
tään menemään toisten lasten kanssa leikkimään. 
Eikä auta, vaikka huomauttaakin, että sieltähän sitä 
juuri poisajettuna tultiin. 

Tämmöinen kohtelu, tällainen puolelta toiselle lyk- 
kiminen on kovaa ja tylyä. Kun muutenkin kyllin hy- 
vin tuntee olevansa sopimaton koko ympäristöönsä.» 

»Murrosvuosina — etenkin kasvamisen päätyttyä 
— on ruumis usein raihnainen. Vähintään kolmasosa 
nuorista on noina vuosina kivulloinen. Ja huomattavaa 
on: ei sairasteta useimmiten määrättyjä, paikallisia 
tauteja, vaan kärsitään raukeudentunteesta, joka joh- 
tuu heikkoverisyydestä, kalvetustaudista, päänsärystä, 
hermostuneisuudesta ja ruokahalun puutteesta. 

Lisäksi tulee vielä sydäntoiminnan säännöttömyy- 
det. Sydän kasvaa suhteettoman ripeästi 15 ja 18 vuo- 

den välillä. Sydämen seinät ovat ohuet ja vaikutuksille 
herkät. Sydän alkaa sykkiä vähimmästäkin. Siihen 
yhtyy raukeus himmeine tuskantuntemuksineen. Mie- 
likuvitus, mietiskely hämmentää kaiken. Nuoret luu- 
levat ehdottomasti sairastavansa kaiken maailman tau- 
teja. Ja kun sielun syvä elämänjano kohtaa kaiken 
tämän raihnaisuuden, peittävät alakuloisuuden varjot 
mielen. Ehkäpä vielä leikitellään kuolemanajatuksil- 
lakin, käydään ärtyherkiksi ja masentuneiksi, ja jos 
pienikin lisäys sattuu, esim. hiukan liikarasitusta, niin- 
kuin usein tapahtuu noina vuosina, paisuu alakuloisuus 
yli äyräittensä. Kolhaistusta elämänjanosta tulee elä- 
määnkyllääntymys. 

Ja jos se kerran herää, löytää se kyllä ravintoa 
yllin kyllin. Raskasmielisyys teroittaa silmän. Mo- 
niin yksityiskohtiin nähden voivat nuoret katsoa »liian 
synkin silmin»; mutta pääasiaan nähden osaa nuoren 
raskasmielisyyden katse oikeaan: »Ei voi tyydyttää 
maailman riemut nää.» 

Kerjäten kulkee elämänjano ovelta ovelle, mutta 
saa usein tyytyä kiviin leivän asemasta. 

Runeberg kuvaa tätä kaipausta ja etsimistä sattu- 
vasti runossaan »Seitsemäntoistavuotias tyttö»: 

»En tiedä, mitä toivon, 
ja silti toivon vaan; 
sydämeni on niin tyhjä 
ja toki tulvillaan. 
Mit on tää kaiho, kaipuu, 
mi sillä määränään? 
Ma mitä toivon, tahdon 
ja mitä mietinkään? 

Kuin orja päivät istun 
ma ääress' ompelun, 
kyir uutteralta näytän, 
mut muiss' on mieli mun. 
Unohtuu neula usein, 
pää kättä vasten jään. 
Ma mitä toivon, tahdon, 
ma mitä mietinkään? 

Suloja synnyinseudun 

ma enää lemmi en, 

min Luojan päivyt loistaa, 

sen itse synkkenen — 

Oi miss* on hoiva huoleen 

ja ilo ikävään? 

Ma mitä toivon, tahdon 

ja mitä mietinkään? 

Ah, joka alla nurmen 
jo saiskin nukahtaa! 
Siell' yksin, kenpä tiesi 
vain rinta rauhan saa. 
Mut elost', ystävistään 
jo yönkö pimeään! 
Ma mitä toivon, tahdon 
ja mitä mietinkään?» 

Näinä vuosina usein kuuluu nuorten suusta toivot- 
tomia huokauksia, kuten: en kelpaa mihinkään; mi- 
nusta ei tule ikinä mitään; minä tahdon kuolla j.n.e. 
Raamatussakin kuvataan tätä ikäkautta m.m. seuraa- 
vissa paikoissa: »Minä kannan nuoruuteni pilkkaa», 

Jeremian kirja 31: 19. »Kurja minä olen ja kuoleva 
nuoruudestani saakka», Ps. 88: 16 ja »Sielu kuolee 
nuoruudessa», Jobin kirja 36: 14. 

Missä tapaamme tätä varhaisnuorisoamme? 

Alkakaamme yläpäästä. Tunnen hienon helsinki- 
läisen äidin, joka ystävilleen usein valitteli, kuinka 
raskas on äidin tehtävä, kun on kasvatettaviksi an- 
nettu niin teräviä ja eläviä lapsia. Ja että tämä tie- 
toisuus on myöskin mennyt lapsiin, sen jo päältäkin 
näkee. Jo koulupoikana on »miestä» koetettu nostaa 
ja miehen tapoja opetella, mutta ei se silloin vielä 
oikein sujunut. Mutta kun sitten, vaikkakin sangen 
nuorena, on päästy ylioppilaaksi, täytyy olla mies. 
Kun tuo lapsukainen kävelee nokka pystyssä ja mie- 
henä Aleksanterilla, niin säälittää katsella. Ja kun 
vielä tietää, miten jo koulupoikana on täytynyt ope- 
tella tupakoimaan ja ylioppilaana on kiire ryyppää- 
mään, ettei vain lapseksi luultaisi ja koska äitikin lak- 
kaamatta istuu kapakkatansseissa tupakka suussa ja 
lasi edessä, niin pelottaa kovasti, miten »nulikka» jak- 
saa »miehen» kuorman kantaa. — Näen hänet vielä 
parin vuoden perästä. Ruumiillinen kehitys seisoo 
kuin naulassa, mutta onhan miesten kirjoihin päästy 
ja miesten huonoissa tavoissa on jo monta rekordia 
lyöty. 

Tai katselkaamme nousukaspiireissä tyttäriemme 
kasvatusta. Äideillä varsinkin on sangen kiire saada 
tyttärensä esille. Monet tanssikurssit ne ovat jo käy- 
neet ja pörssiravintolan iltatanssiaisissa puolialasto- 
mina keimailleet. Ne viihtyvät niin erinomaisesti tu- 

pakansavussa kieltolakia rikkomassa ja kuuntelemassa 
humalaisten miesten sivistyneitä raakuuksia. Ja kun 
sitten tulevat täysi-ikäisiksi, on siivet jo monta kertaa 
poltettu ja »sielu kuollut nuoruudessa». 

Mennessämme sitten Söörnäisten kulmille tai teh- 
dasseuduillemme ja nähdessämme nuo keskenkasvuis- 
ten tyttäriemme kuihtuneet, kalpeat joukot kyselem- 
me syitä siihen. Niissä on kyllä sairaita, köyhyyden 
ja työnkin tappamia, mutta sangen paljon niitä, jotka 
Raamatun sanojen mukaisesti jo kantavat »nuoruu- 
tensa pilkkaa». Ne tuntevat jo 15 — 16 vuotiaina um- 
met ja pimeät ja ovat usein niin siipensä polttaneet, 
ettei heistä koskaan voi tulla voimakkaita kunnon ih- 
misiä ja äitejä, vaan raihnaisia raajarikkoja niin ruu- 
miin kuin sielun puolesta, jotka viheliäisinä laahusta- 
vat ja kiroten vetävät elämän raskasta kivirekeä. 

Tytöille tuntuu murrosikä olevan vaikeampi kuin 
pojille. Kodin päivillä puhumme joskus myöskin rippi- 
koulunuorisolle. Se ei useimmissa tapauksissa ole par- 
hainta kuulijakuntaa. Siinä joukossa tällä kertaa ehkä 
parhaiten näkyvät meidän kasvatusvirheemme ja lai- 
minlyöntimme sekä yhteiskunnalliset syntimme. Po- 
jille on useimmissa tapauksissa hauskempi puhua. 
Niinpä emäntä Ala-Kulju välistä sanoo: »Älä vain 
pane minua puhumaan rippikoulutytöille! » — »No 
kuinka niin?» — »Ne ovat semmoista tirskuvaa jouk- 
koa, joista sangen monet eivät jaksa ollenkaan kuun- 
nella, vaan vilkuvat ympärilleen ja supattelevat; po- 
jat sittenkin ovat paljon hauskempia.» 

Eräs Köpenhaminan papeista, jolla ihmisiän ajan 
on ollut enin rippilapsia, kertoi, että aikanaan olivat 
tytöt paljon meluisammat kuin pojat. Mutta vuosi- 

kausia on asianlaita ollut päinvastainen: pojat ovat 
vakavimmat, vastaanottavimmat. Mutta, hän sanoo, 
nyt ovat tytöt jälleen pääsemäisillään esiin: viimeisillä 
rippilapsiparvilla on ollut taas korvat kuulla Hengen 
puhetta ja altis mieli. 

Aikoinaan tunsin erään oikein veistetyn pikku- 
vanhan renkipojan. Isänsä mukana hän aina oli kul- 
kenut, isän vanhat saappaat jalassa ja isän suuri, 'ri- 
sainen takki yllä. Isän otteilla hän koetti sittemmin 
tehdä työtä ja isän leveät puheenparret ja sanansut- 
kaukset olivat hänelle jo aivan veriin menneet. Hän 
ei kai ollutkaan lapsi koskaan eikä oikeata nuoru- 
kaista hänestä myöskään milloinkaan tullut. Säälit- 
tävä ihmisen kuvatus! 

Renkipoikaimme laumassa tapaamme tällaisia olen- 
toja vaikka kuinka paljon. Monet aikuiset miehet ei- 
vät viime vuosina ole itseään useinkaan työllä tappa- 
neet. Tällaisilta poikasilta sen sijaan ei ole sisua 
työhön puuttunut, ja paljon heillä teetetäänkin ylivoi- 
maista työtä. Ruumis on heillä surkastunut eikä hen- 
genkään ruokaa heille tarjota. 

Ennen oli samanlaisia tyyppejä hyvin paljon teh- 
dasseuduillamme, kun työpäivä oli tavattoman pitkä 
ja työ usein epäterveellistä ja tappavaa. Kuinka pal- 
jon muistankaan sellaisia nuoruuteni tovereissa, noita 
laahustavia pikkuvanhoja, säälittäviä raukkoja. Kun 
näen heitä vielä vanhoinakin, niin monen kasvoille ja 
olentoon on lähtemättömästi jäänyt kuva pikku- 
vanhasta. 

Tehdasseutujemme nuorisoa ei enää tapeta työllä, 
pikemminkin ne nyt kituvat työn puutteessa melko 
myöhäiseen ikään asti, tai ainakin kärsivät liian ly- 

hyestä työpäivästä, kun esim. kaikki vapaa aika ollaan 
miehiä oppimassa kujilla, korttiseuroissa ja enemmän 
tai vähemmän huonoissa huvipaikoissa. Jos näin ruu- 
mis nykyisin onkin vahvempi — jonkun aikaa niin 
»sielu kuolee nuoruudessa» ja se on vielä surkeam- 
paa. 

Nuorison kokous- ja huvipaikoissa tapaamme aina 
pojanviikareita. Heillä ei monastikaan ole niin paljon 
rahaa, että voisivat ostaa kalliit liput, joten he kärk- 
kyvät portailla ja ovensuussa kädet housuntaskuissa, 
niska kumarassa ja hattu takaraivolla, tehden monen- 
laisia kujeita ja syytäen raakuuksia ohimenijäin kuul- 
tavaksi. Pihoilla ja nurkissa he hierovat tappelua ja 
siinä kajahtaa ilmoille toinenkin sarvipää heidän suus- 
taan, sillä kiroileminen ainakin kuuluu miehen merk- 
keihin. 

Ja aina löydämme keskenkasvuista väkeämme 
puolijoutilaina tuvannurkissa, pihoilla ynnä muualla 
vetelehtimässä ja turhanpäiten aikaansa tuhlaamassa, 
harvoin sitä vastoin reippaassa leikissä, karkaisevassa 
urheilussa, kodin palveluksessa, tietokirjojen ääressä 
tai tosi työssä ja toimessa. 

Murrosikä verrattuna muihin ikäkausiin. 

Vaikeata on murrosaika. Siksi siinä iässä olevat 
nuoret usein ihmettelevät, kun vanhat kovin kiittele- 
vät nuoruutta, joka heistä itsestään monasti tuntuu 
kovin raskaalta. Kirjailija S. Engberg kuvaa sitä 
seuraavaan tapaan: »Entisaikoina» kuultiin harvoin 
muuta, kuin että nuoruusaika oli päivänpaisteen ja 
ruusujen runsautta: jalka tuntui kevyeltä ja sydän 

sitäkin kevyemmältä. Siitä kuulin puheita ja saarnoja 
— en vain yhden, vaan monta kertaa, ja myöntää täy- 
tyy, etten voinut olla ihmettelemättä. Mietin mieles- 
säni: »Olivatkohan he aikanaan toisenlaisia?» Tai 
tuumiskelin: »Ovatkohan unohtaneet, millaista on 
olla nuori?» 

Nyt uskon, että tuo viimeksimainittu oli heille sat- 
tunut usein. Kun vanhemmilta ihmisiltä pääsi tavan- 
mukainen sanansa: »No, sehän on teille nuorille help- 
poa!» — niin uskonpa, että heiltä oli monesti unohtu- 
nut sangen paljon. He näkivät nuoruusajan kaukaa, 
ikäänkuin lintuperspektiivissä, niin perin korkealta. 
Silloinhan näyttää kaikki kauniilta — kun siihen va- 
lahtaa muiston aurinkoinen valo ja etäisyys hälventää 
näkyvistä monet asiat. 

Kuten sanoin, en vallan nuorena oikein uskonut 
»vanhoja», kun he puhuivat »ihanasta nuoruusajasta». 

Jos oikein vakavasti kysyt vanhoilta ihmisiltä, 
mitkä ikävuodet elämästään he mieluiten ottaisivat ta- 
kaisin, saat kuulla monen toivovan lapsuusaikaansa 
10 — 12 ikävuoteen asti, usean ikävällä halajavan nuo- 
ruusvuosiaan 18 — 20 vuodesta ylöspäin, mutta harvat 
tahtovat vuosia 13 — 18, vaikkapa siellä on monta mie- 
luistakin muistoa, niinkuin rippikouluaika, jotkut ystä- 
vyysliitot y.m.s. 

Laiminlyöntimme. 

Lapsille puhutaan nykyjään muutamissa paikoin 
liiankin paljon, nimittäin niille, jotka säännöllisesti 
käyvät koulua. Varsinaisen koulunsa lisäksi käyvät 
monet pyhäkoulua, kuuluvat poikaosastoihin, Toivon 
liittoihin j.n.e. Oppilailleen pyytävät opettajat usein 

paikkakunnalla oleskelevia tilapäisiäkin valistustyön 
tekijöitä puhumaan. Niinpä ei ole harvinaista, että 
kodin päivien puhujat saavat astua luokkahuoneeseen. 
Ja kun lapset mielellään kuuntelevat vieraan puhetta, 
joka uutuutensa vuoksi on usein vaikuttavampaa kuin 
joka päivä kuullun henkilön, niin kernaasti me heille 
puhummekin, vaikka samalla huomautamme, että mei- 
dän täytyy säästää voimiamme illaksi, jolloin kylän 
muu väki saapuu koululle. Heistä monet niin harvoin 
kuulevat mitään, ei varsinkaan äsken koulusta pääs- 
seet, joille siis erikoisesti on puhuttava. Tavallisesti 
opettajat silloin rupeavat valittelemaan, että se joukko 
juuri heille sydänsuruja tuottaa ja työn niin toivotto- 
maksi tekee. 

Niin, siihen nuorisojoukkoon nähden laiminlyön- 
timme synnit ovat sangen suuret. Se ikä on ihmis- 
elämän tärkeintä aikaa. Silloin juuri on lopulliset 
perustukset ja pohjat laskettava ihmisen elämälle, 
päämäärät ja suunnat selville saatava ja elämän 
matkaeväitä koottava. Ellemme löydä oikeata pohjaa 
elämällemme, käy meidän kuin osterinpoikasen, joka 
ei ole osannut valita oikeata kiinnityspaikkaa. Sen koh- 
talo nim. riippuu kokonaan paikasta, mihin se ensin 
kiinnittyy. Muutamia päiviä osterinpoikanen, kun se 
vielä on pieni, uiskentelee vapaasti sinne tänne. Sit- 
ten se kiinnittyy johonkin; se on sen luonnossa. Monet 
silloin kiinnittyvät helpostikatoavaisiin kappaleisiin: 
meriruohoon, liejuun, puupalikkaan y.m.s. Silloin ne 
ovat kuolemaan tuomittuja. Se» mihin ne kiinnittyvät, 
ei tarjoa niille tarpeellisia elämänehtoja. Samoin on 
varhaisnuorisonkin laita. Se tarvitsee myöskin vank- 
koja kiinnitystapoja. Niiden puutteessa voi sen osaksi 

tulla myöskin sammakonpoikasten kohtalo, jotka ei- 
vät olleet tehneet minkäänlaisia ponnistuksia päästäk- 
seen pois huonosta ympäristöstään, jossa elivät. Ne 
eivät koskaan tulleet täysi-ikäisiksi — ne jatkoivat 
vain lätäköissään uintiaan, ja kun niiden raajat eivät 
koskaan kasvaneet niin, että he olisivat voineet hypätä 
lätäkön reunalle ja siirtyä toisiin vesiin, uivat he jat- 
kuvasti ympäri lätäkköä yhtämittaa siksi kunnes kuo- 
levat. 

Vaikka se, mihin kiinnymme ja totumme, merkitsee 
paljon jo lapsesta alkaen, niin sittenkin tärkeimmät 
elämäntottumuksemme rakentuvat 12 ja 18 ikävuosien 
välisinä aikoina. Viisas Salomonkin jo sanoo tästä 
Sananlask. 22: 6*. »Totuta lastasi sille tielle, jota hä- 
nen vaeltaa tulee.» Muistakaamme, että »minkä lap- 
sena tai nuorena oppii sen vanhana muistaa» ja että 
»tottumus on toinen luonto». 

Vastaanottavaisuus on suurin tällä iällä. 

Skovgaard-Petersen sanoo, että ihmisen vastaan- 
ottavaisuus on suurin 10 — 20 ikävuosien välillä. Sinä 
aikana vaikutukset syöpyvät syvimmälle. Suuret tai- 
teilijat maalaavat taulunsa tosin myöhemmällä iällä, 
mutta heidän nuorina saamansa vaikutelmat astuvat 
silloin voimakkaina esiin. Samoin on laita runoili jäin, 
suurten kirjailijain y.m. Yleensä tässä iässä ollaan 
erittäin alttiita hyville ja jaloille vaikutuksille, samoin 
kristinuskon totuuksille. Niihin viehätytään, ollaanpa 
valmiita työhön niiden hyväksi ja kärsimään niiden 
puolesta. 

Amerikkalaisen N.E. Starkuch'in tutkimusten tu- 
loksena mainitaan, että useimmat hengelliset herätyk- 

set ja uskonnolliset kääntymykset tapahtuvat poika- 
ja tyttö-iän murroskaudella. Näillä kääntymyksillä 
on usein halki elämän pysyvä arvo, sillä askel, joka 
tällöin on astuttu, on maksanut monta taistelua, ja va- 
kaumus, joka tällöin on saavutettu, on siksi kallis, ettei 
sitä hevillä hellitetä. 

Mutta varmasti on myöskin todettu, että ihmiset, 
jotka kehity saikanaan ovat määränneet kantansa Ju- 
malaa vastaan, melkein poikkeuksetta ovat myöhäi- 
semmässäkin elämässänsä jääneet hänelle vieraiksi. 
Myöhäisempinä vuosina elämä yhä kiinteämmin pa- 
kottaa ihmistä ulkonaisista olosuhteista riippumaan. 
Yhä vaikeammaksi käy hänelle tällöin omien latujen 
kulkeminen ja omien vakaumusten seuraaminen. Tah- 
don siirtäminen vanhoilta tutuilta uriltaan on tällöin 
paljon vaikeampaa kuin nuoruusvuosina. 

»Murrosikä on siis nuorten etsikkoaika, mutta se on 
myös epäilylle alttein aika. Elämä ja kuolema kamp- 
pailevat ylivallasta ja tämän taistelun tuloksella on 
ratkaiseva merkitys koko elämän ajaksi.» 

Työhön varhaisnuorison hyväksi. 

Kun puhumme työstä jonkun asian hyväksi, silloin 
mc tavallisesti etsimme apua kodin ulkopuolelta: kou- 
luilta, yhdistyksiltä ja yhteiskunnalta. Niitäkin tar- 
vitaan tässä asiassa. Mutta alettava on kodista — 
siellä ne päävoimat ovat, jotka tässäkin työssä voivat 
auttaa. Koetamme seuraavassa tuoda esiin muutamia 
yksinkertaisia seikkoja ja välineitä, joita tässä työssä 
tarvitaan niin vaatimattomassa työmiehen majassa 
kuin mahtavassa ja suurellisessa kodissa. 

Varhaisnuoriso kaipaa huomaavaisuutta ja rakkautta. 

Moni tyttöriepu on minulle valittanut: minusta ei 
sitten kotona kukaan välitä. Ja suurin osa uskookin, 
ettei heistä todellakaan välitetä. Siksi meidän on 
usein oikein näytettävä, että me välitämme heistä, 
Vaikk* eivät he enää niin usein tulekaan syliimme kuin 
pikkuisina ollessaan, niin älkäämme heitä silti koko- 
naan irti laskeko. Rakkauden osoitukset voivat kyllä 
olla vain tapaa. Mutta sellainen tapa, ellei se ole 
keinotekoista, on välttämätön ja hyödyllinen tapa. 
Niin usein suuteli varsinkin äiti pikku tyttönsä pos- 
kea. Miksi hän sen unohtaa, sitten kun lapsi on 15 — 
17 korvissa? Eihän sen tarvitse tapahtua niin usein 

kuin ennen, mutta sitä on jatkettava aina siilon tällöin, 
tärkeimpinä hetkinä. Pikkuisina ollessaan lapset sa- 
novat hyvää yötä ja huomenta. Miksi äiti nyt laskisi 
pojan menemään työhön ja tyttösen kouluun ilman 
hyvästiä ja tervehtimättä? Istuithan, äiti, joka ilta 
lapsesi vuoteen vieressä häntä nukuttamassa, miksi et 
nyt kävisi sanomassa tyttärellesi ja pojallesi hyvää 
yötä ja hellästi taputtelemassa heitä poskelle? 

On seurusteltava paljon nuorten kanssa, on koe- 
tettava pitää heitä edelleen kotiin kiinnitettynä, luet- 
tava, kerrottava, kyseltävä ja otettava osaa heidän ric- 
muihinsa ja iloihinsa. Nuoret ovat usein kovasti hu- 
vitettuja siitä, kun vanhemmat kertovat heille omasta 
nuoruudestaan, iloistaan, kärsimyksistään ja taiste- 
luistaan. Se saa vastakaikua heidän sydämessään. 
Mutta seurustelu, keskustelut, kyselyt y.m. eivät saa 
olla samanlaisia kuin lapsuusvuosina. Viisas kasvat- 
taja sanoo: ole lapsesi herra sen 10:nteen ikävuoteen 
asti, lapsesi isä 20 vuoteen ja ystävä koko elämänikäsi. 
Herran asema muuttuu isän lempeäksi tehtäväksi ja 
vähitellen ystävän suhteeksi. Isänsä paarien ääressä 
puhui kerran eräs pappi m.m.: »kun me olimme pieniä, 
katsoimme kaikki kunnioittaen isään, mutta kun kas- 
voimme suuriksi, tuli isästä paras ystävämme». 

On erikoisesti otettava laskuun nuoren ihmisen 
merkkipäivät, kuten nimi- ja syntymäpäivät. Ajat- 
telen, että kun Maija täyttää 15 vuotta, niin tupa pes- 
tään ja koristetaan. Ja kun Matti tulee 18 vuotta 
vanhaksi, pidetään sitä talossa suurena juhlapäivänä, 
josta jo pitkän aikaa edeltäpäin puhutaan, ja pikku 
siskot ja veikot oikein jännityksellä odottavat juhla- 
päivän saapumista. Koetetaan vähän laulaa Maijalle 

ja Matille, ehkä saadaan pieni kukkakin pöydälle, 
joku hyvä kirja tai muita pieniä lahjoja. Äiti leipoo 
pienen rinkelin ja siskot vähän piparikakkuja. Koete- 
taan sitten löytää jokin sopiva hetki, jolloin kaikki 
perheen jäsenet ovat koolla, ja juodaan kahvia tai 
marjamehua. Silloin puhutaan erikoisella painolla ja 
lämmöllä, kuinka niistä meidän lapsista alkaa tulla aika- 
ihmisiä, miten vanhempien puuhat ja huolet nyt alka- 
vat vähetä ja, mikä on vielä ihanampaa, kun lapsista 
on iloa vanhemmille ja siunausta kansalle. — Mutta ei 
tämä vielä riitä. Illaksi Maija ja Matti saavat kutsua 
ystäviänsä syntymäpäivän viettoon, ja äidillä riittää 
nisua ja kahvia heillekin. Vielä seuraavana päivänä 
työmaallakin silloin Matin mieltä lämmittää, kun isä 
ja äiti niin huomasivat ja vähistään niin paljon uhrasi- 
vat. Minä uskon, että Matilla on sen jälkeen hyvä 
halu monena iltana pysyä kotona, ja rinkelilaskut y.m. 
vaivat tulevat pian monin kerroin maksetuiksi. 

Ennen kaikkea on pidettävä hyvä huoli siitä, ettei 
murrosiässä nuoren sydän pääse kovenemaan. Esi- 
merkki tästäkin on paras saarna. Sykkiikö sydä- 
memme lämpöisenä kaikelle hädälle, tuskalle ja kur- 
juudelle? Onko avulias kätemme ojennettu tosi tar- 
peessa olevalle? Olemmeko aina valmiit palvelevaan 
työhön? En voi olla kertomatta pientä asiaa omasta 
elämästäni lapsuusvuosiltani. Ei ollut komea meidän- 
kään mökkimme, mutta noin puolen kilometrin päässä 
siitä oli sitten oikein laho turvekattoinen mökki, jossa 
asui vanha ruotsalainen mummo »Mitin musteri», joka 
sai kunnalta vaivaisapua 4 markkaa kuussa. Kun sat- 
tui vähänkin keittoa tai velliä meiltä liikenemään, niin 
äiti pisti tuoppiin ja sanoi; menepäs viemään tuo Mitin 

musterille. Erittäin mieluista olikin mennä tuohon 
turvekattoina jaan, joka sisältä oli valkoinen ja siisti. 
Mummo oli monet vuodet vuoteeseen tuomittuna, ja 
vielä muistan, kuinka hän siinä syödessään jakeli mi- 
nulle opetuksiaan ja siunauksiaan. Keväisin kuului 
käsky: musterin perunat on pantava maahan ja kukka- 
penkit ja sireenit ikkunan alla kuntoon. Sekin oli mie- 
luista työtä. Satuinpa olemaan mökissä, kun mummo 
muutti parempaan elämään. Suuri juhlahetki mieles- 
täni oli silloin, kun astuin vaivaistalosta tuodun arkun 
perästä haudalle. Sinne pantiin yksinkertainen musta 
risti. Kun useimmat muistomerkit olivat samanlaisia, 
ja musteri oli niin köyhä, ettei hänellä ollut edes puu- 
merkkiä kuten muilla, niin leikkasin oman merkkini 
ristiin, etten unohtaisi hänen hautaansa. Monta vuotta 
se oli minun pyhiinvaelluspaikkani sunnuntaiaamuisin 
kirkkoon mennessä. Ja kun vuosien kuluttua joskus 
satuin kotipuolen kirkolle, etsin musterin haudan ja 
vietin hiljaisen hetken siinä paikassa. — Siitä on jo 
kulunut kappale viidettäkymmentä vuotta. Lahonnut 
risti on jo kauan sitten viety pois, mutta vielä joskus 
seison niillä paikoilla ja koetan lämmittää sydäntäni, 
jota itsekäs aika ja maailman kylmyys niin pyrkii jääh- 
dyttämään. 

Lapset on opetettava rakastamaan hyljättyjä, tur- 
vattomia ja vanhoja, vieläpä eläimiäkin. Varsinkin 
pojissa pyrkii raakuus versoamaan ja miesmäisyydes- 
sään he usein kohtelevat eläimiä huonosti. 

Rakkauden töiden osoittaminen on pyhä velvolli- 
suutemme, mutta minä rohkenen ajatella, että palvele- 
vasta rakkaudesta on meille itsellemmekin paljon hyö- 
tyä ja siunausta. Kun nuori ihminen oppii tekemään 

palvelevaa työtä, hän huomaa tarpeellisuutensa, hän 
ei istu nurkassa ja valita kohtalon kovuutta turhan- 
päiten, hän etsii työtä ja palvellessa muita omat tus- 
kat ja surut tuntuvat pieniltä ja unohtuvat. Ja kun 
hän osaa palvella ja rakastaa ulkopuolella kodin, niin 
useimmissa tapauksissa kodinkin työ nousee arvossa 
ja sydän pysyy lämpimänä sekä äitiä että isää koh- 
taan. 

Leikki. 

Leikki kuuluu aina kodin ohjelmaan. Leikin mer- 
kitystä aletaan jo käsittää, mikäli se koskee pienempiä 
lapsia, mutta ei jakseta ymmärtää Lutherin sanaa: »jos 
leikit niinkuin lapsi, niin leiki vaikka koko ikäsi». Leik- 
kiä lapset ja nuoret tarvitsevat. Se kuuluu heidän elä- 
määnsä niinkuin jokapäiväinen leipäkin. Se kiinnittää 
heitä kotiin ja pitää myöskin heidän sydämensä läm- 
pimänä. Me kasvattajat jäykistymme aikaisin ja tu- 
lemme pian sopimattoman vanhoiksi. Siihen vaaralli- 
seen tautiin on keksittävä lääkettä. Meidän on alati 
nuorruttava ja ymmärrettävä lapsia sekä nuoria. Mitä 
tulee varhaisnuorisoon, niin leikkiminen heidän kans- 
saan kuuluu enemmän isälle. Äidille kuuluvat nuo- 
remmat lapset ja leikki heidän kanssaan sujuukin hä- 
neltä aivan itsestään. Kun niitä pienempiä edelleen 
riittää kodissa, niin isän on otettava haltuunsa nuoriso. 
Ei riitä isän puolelta työstä tullessa kiljahdus telmi- 
ville pojille: ootteko hiljaa — vai! Kyllä meidän on 
silloin tällöin mentävä mukaan tai ainakin mielenkiin- 
nolla ja myötätunnolla vierestä katsottava heidän leik- 
kejään ja voimankoetuksiaan. On niin monta vaatima- 
tonta ja hauskaa leikkiä, joita pienessäkin tuvassa voi- 

daan leikkiä. Mainitsen sellaisista »laiva on lastattu», 
jonka saa heti alkuun ja joka tuntuu aina huvittavan 
ja joka on myös aika tavalla kehittävää. Sellaisia on 
tammipeli, tikkupeli y.m.s. Mikä riemu, kun isä saa- 
daan mukaan kiusapeliin ja häntä saadaan oikein kiu- 
sata! 

Kevään tullen sopivat pihalla monet leikit, kuten 
piiput, sirkat, pallopelit, jopa halveksittu nappipelikin. 
Kun seinänvierustat sulavat, niin heti keskenkasvuinen 
poikajoukko sitä yrittelee, ja kun satun ajamaan 
ohitse, niin tekeepä mieli hypätä vähäksi aikaa poikien 
joukkoon ja unohtaa hetkeksi kaiken maailman työt ja 
velvollisuudet. Ja sanonpa sinulle, isä: mene vähäksi 
aikaa mukaan, ei siitä arvosi yhtään alene poikiesi sil- 
missä, päinvastoin se nousee, ja saat pojille sanotuksi, 
ettei tämä peli hullumpi ole kun vain eivät ota nap- 
peja vaatteista. Pelin into pian lakkaa itsestäänkin. 

Kun sitten mennään huvimatkoille, sopii arvollesi 
aivan hyvin ruveta poikiesi kanssa heittämään vaikka 
housunkauluspainiakin ja juoksemaan kilpaa tyttäriesi 
kanssa. Hauskaa on molemmin puolin ja nuoresi tuu- 
maavat kotiin tullessa: ei tuo meidän isä ole ollen- 
kaan hullumpi mies. Ja kun samaa touhua jatketaan 
iltaisin pihalla ja naapurin pojat tulevat huutelemaan 
teidän poikia kylille, niin eivät ne aina raski lähteä, 
koska kotona on niin kovin hauskaa. Minusta tuntuu, 
että hyvä Jumala on silloin kääntänyt isien sydämet 
lasten puoleen ja lastensydämet kääntyvät myös isien 
puoleen. 

Kun talvi saapuu, niin pitäkää huolta siitä, ettei 
kasvavien nuortemme aina tarvitse etsiä mäenlasku-, 
potkukelkka- ja hiihtomatkoja varten tovereita ja vie- 

rasta seuraa, vaan että isä on mukana ja toivottavasti 
joskus äitikin. Miten ihana onkaan matka kirkolle 
huurteisessa metsässä ja kevätaamuina kimmeltävillä 
hangilla. Kun matkan varrella kivellä levätään, niin 
silloin ollaan lähempänä toisiaan kuin monasti kotona, 
ja mieliala on vähän juhlallisempi. Silloin sopii ikään- 
kuin sivumennen puhua sellaisistakin asioista, joista 
kotona olisi vaikea puhua. Ja matkalta palataan kotiin 
entistä parempina ystävinä. 

Työ paras pelastus. 

Elämä ei kuitenkaan ole aina leikkimistä, vaan 
työtä ja vieläkin työtä. Ja siihen on vietävä murros- 
iän nuoret, työn herroiksi ja voittajiksi. 

Mutta nyt koskettelemme sangen arkaa kysymystä. 
Onhan meidänkin maassamme viime aikoina julkisesti 
saarnattu sekä ylhäällä että varsinkin alhaalla: vähän 
työtä ja paljon palkkaa. Työ on julistettu suorastaan 
kiroukseksi ja sillä saatettu aikaan paljasta pahaa, 
eikä suinkaan vähimmin varhaisnuorisolle, jolle työ 
usein on enemmän tai vähemmän vastenmielistä. Kun 
muistelen omaa lapsuusaikaani, niin oli työpäivä sil- 
loin varsinkin lapsille liian pitkä. Monasti sen orjuu- 
den alla huokailtiin ja monta pistosta ruumiissa siitä 
on kannettava elämän loppuun asti. Mutta työtä oli 
tehtävä ja me totuimme siihen. Myöhemmin tämän 
tottumuksen lisäksi tuli työn halu, jopa työn ilokin, 
ja me siunaamme työtä vieläpä sitä pakkoakin, mikä 
vei meidät työhön. Kohtuullinen työ on elämän suu- 
rin onni ja siunaus. Sitä varten me olemmekin tässä 
maailmassa. Kun nyt kuitenkin varhaisnuoriso vapau- 
tuu työstä, jopa lain velvoituksella, niin on meidän 

kaikin keinoin opetettava nuorille työn arvo ja siunaus, 
meidän on opetettava heidät tekemään sitä. Asia on 
mielestäni niin tärkeä, etten malta olla tähän ottamatta 
muutamia lauselmia työn arvosta nuortemme mieliin 
painettavaksi: »Joutilasna käyminen opettaa paljon 
pahaa.» »Laiskan himo tappaa ihmisen.» »Laiskan tie 
on orjantappurainen.» »Unikeon pitää ryysyissä käy- 
män.» »Hyvä työ antaa hyvän palkan.» »Joka itsensä 
työllänsä elättää ja tyytyy siihen, hänellä on levolli- 
nen mieli. » »Minä näin, ettei mitään ole parempata 
auringon alla, kuin että ihminen on iloinen työssänsä.» 
»Laiskuus on kaikkien paheiden äiti.» Siis »rukoile 
ja tee työtä». 

Maalaisväestö elää tällä kohdalla paljon onnelli- 
semmissa oloissa kuin kaupunkilaisväestö. Talossa ja 
torpassa ei ole koskaan työn puutetta. Sitä ei tarvitse 
keksiä, eikä se siis voi muuttua luonnottomaksi, niin- 
kuin usein kaupunkilaisen nuoren työ. Sen pitää olla 
vain hyvin järjestettyä, ja liikarasitusta on kartettava. 
Nuori ihmisen alku kaipaa vaihtelua ja sitä maalais- 
oloissa saadaan kyllä aikaan. Mutta ikävä kyllä, että 
moni vanhempi siellä yksinkertaisuudessaan tympäisee 
lapsensa työn yksitoikkoisuudella, saattaa työn ikä- 
vään huutoon ja karkoittaa lapsensa kaupunkiin etsi- 
mään muka hauskempaa työtä. 

Mutta katselkaammepa nyt kaupunkilais- ja teh- 
dasoloja. Kuinka monta kertaa sikäläiset vanhemmat 
ovat tulleetkaan valittamaan: mihin minä panenkaan 
ne meidän nuoret, kun tehtaseen ja ammattityöhön ei 
vielä pääse, eikä kotona ole työtä? Tunnen helsinki- 
läisiä ja heikkoja äitejä, jotka ovat kovassa ahdistuk- 
sessa tämän kysymyksen vuoksi. 



32 



Ja vaikka sitten jotakin työtä olisikin, niin sitäkään 
ei osata panna nuorten suoritettavaksi, vaan kasvatta- 
jat itse tekevät ja vapauttavat nuoret siitäkin. Näin 
kerran rannikkolaisäidin suuren silakkakeon ääressä 
perkaustyössä. Lähellä telmivät tyttö ja poika, 13 — 
16 korvilla olevat ihmisen alut. No eikö teillä ole 
apulaisia? Olisivathan nuo tuossa, mutta eivät ne 
vielä osaa. Meren rannan lapsetko eivät osaa silakkaa 
perata? Eiväthän ne viitsi, vastasi vihdoin äiti häve- 
ten. Niin, ne eivät viitsi, ja kenen syytä siinä eniten 
lienee? 

Tuolla taas mökin vaimo hakkaa puita. Teillä siis 
ei ole poikia, kysäsen häneltä. Onhan niitä useam- 
piakin. No missä ne sitten ovat? Ne ovat pisteitä 
hankkimassa. Mitä pisteitä? Kun kohta tulevat kil- 
pailut, niin ne ovat harjoittelemassa loikkimista ja 
juoksua. Niinpä niin. Kaikki kunnia ja arvonsa ur- 
heilulle, mutta kun pojat ovat kohta viikkomäärät, ai- 
nakin iltakaudet, poissa kotoa harjoittelemassa, ja äidit 
hakkaavat puita, silloin ovat asiat hullusti, vaikkapa ne 
juhlista palaavatkin pokaalit kädessä ja kunniamerkit 
rinnassa. 

Monessa kodissa täytyy keksiä työtä. Äsken kul- 
jin suuren tehdasseudun laitapuolta. Sielläkös oli 
mökkiä jos jonkinlaista. Niitä katsellessa syntyi 
monta ajatusta. Eiköhän tuossa tönössä ole poikia? 
Olisivat iltaisin saaneet tuon kiviaitansa korjailla, kun 
se on niin hajoamaan päässyt. Mitähän mahtavat tuon 
toisen mökin pojat illoin tehdä, kun antavat kaivon ke- 
hän olla noin viheliäisessä kunnossa. Ja kuinka sur- 
kea onkaan tuon porsaan pahna! Tuon töllin nuoret 
taas mahtavat ahkerasti kulkea näytelmäharjoituk- 

sissa, kun eivät ok mökkiään edes punamullalla sivel- 
leet, jolloin se näyttäisi hauskalta kulkijankin silmään 
valkeine ikkunal autoineen siinä kummun nyppylällä. 
Tanssiin lienee aina kiire tuon kodin tyttärillä, kun ei- 
vät ole saaneet marjapensaita ja muutamia omenapuita 
kotinsa pihalle. Kuinka monta virkistävää välipalaa 
niiden antimista kotiin tulisikaan. Jospa tuonkin mö- 
kin edustalla olisi pari kukkapenkkiä, miten siitä naut- 
tisi oma väki sekä sivukulkijat! Ja kuinka paljon 
siellä mökkien sisäpuolella olisi tehtävää, jotta saatai- 
siin edes vähän paratiisia maan päälle ja nuoret viih- 
tymään kotona! 

Miten mieluista olikaan nuorena omaa pihaa kau- 
nistaa! Kun sai siellä kivikossa kasvamaan pari kolme 
omenapuuta ja kymmenkunnan marjapensasta, niin se 
tuntui suurenmoiselta. Kun monet töllin pojat ja ty- 
töt halveksivat näin pientä puuhaa, on heitä kuiten- 
kin kehoitettava siihen. Oma kokemus osoittaa heille 
pian, mitä iloa se tuottaa. Samalla he oppivat uskol- 
lisiksi vähässä. Ken saa kaksi kortta kasvamaan siinä, 
missä ennen kasvoi yksi, hän on jo tehnyt hyvän työn 
— sen totuuden he myös pian oppivat. 

Tytöille voidaan paremmin kuin pojille järjestää 
töitä. Mutta usein kuulee valitettavan, että ne ovat 
vielä haluttomampia kuin pojat. Heillä on niin paljon 
parsimista ja paikkaamista sekä itselleen että pikku 
veljilleen ja sisarilleen, kun vain työtä heille osoite- 
taan. Mutta ainaiseen vanhan korjaamiseen he saatta- 
vat kyllästyä, heitä on siksi opetettava myös tekemään 
uutta. Kuinka monta kannattavaa mökkiä ja taloa 
meillä onkaan, jotka tyttöjen ahkerat kädet ovat sel- 
laisiksi tehneet. Siellä ovat paikat kunnossa, eikä 



34 



sieltä olekaan niin kiire maailmalle ja huonoon seu- 
raan, kuin noista edellä kuvatuista majoista. Jos ty- 
töillä on tapana tehdä aina veljilleen sievät joulu- ja 
nimipäivälahjat, niin silloin herää myös pojissa halu 
näpertää jotakin sisarilleen, kun vain sisaret antavat 
ymmärtää, että omatekoinen on arvokkaampaa kuin 
kiiltävät ostorihkamat. 

Koulunuorisolle olisi näissä asioissa paljon sano- 
mista, mutta tyydyn tällä kertaa vain muutamiin ri- 
veihin. Kun he säännöllisesti käyvät koulussa ja ko- 
tona lukevat läksynsä hyvin, on se työtä, ja se vapaut- 
taa heidät monesta pahasta. Vahinko vain, että oppi- 
koulujen kurssit ovat niin epäkäytännöllisiä, että ne 
vieroittavat nuoret jokapäiväisestä elämästä ja sen 
velvollisuuksista. Varsinkin tytöistä kasvaa epäkäy- 
tännöllisiä naisia, joille koti ja sen pienet tehtävät ei- 
vät paljon merkitse. Kun tähän vielä lisätään lukujen 
aiheuttama liikarasitus, joka monen murrosiässä ole- 
van tytön on kokonaan lamauttanut, niin lienee siir- 
ryttävä kodin piiriin, jossa lopulta koulunkin henki 
luodaan. Heikot äidit päästävät koulua käyvät tyt- 
tönsä ja poikansa kokonaan irti kodin velvollisuuksista 
iltaisin, vieläpä pitkillä lupa-ajoillakin. Kotiaskareet 
tuottaisivat kuitenkin vaihtelua yksipuoliselle koulu- 
työlle; mutta sitä vaihtelua ei pystytä lapsille opetta- 
maan, joten he viettävät loma-aikansa usein sangen 
laiskoina, tuottaen sillä lopulta kärsimystä itselleen, 
kodilleen sekä yhteiskunnalle. 

Joku aika sitten lähetettiin pääkaupungin nousu- 
ko skotien tyttöjä Saksaan sivistymään. He joutuivat 
laitokseen, jossa käytännölliset saksalaiset tekivät ko- 
vasti työtä ja panivat meidän herrastyttösemmekin sitä 

tekemään, Mutta eihän työ tottumattomille ja laisku- 
reille maistunut, joten he palasivat kotiin laiskottele- 
maan ja sairastelemaan, 

Jatkan vielä vähän tätä juttua, Jonkinlainen lais- 
kotteleminen kuuluu todella murrosiän ohjelmaan, 
Toisilla on erikoinen taipumus velttouteen ja mietis- 
kelyyn, Se riippuu ruumiillisesta väsymyksestä, joka 
tällä iällä saattaa kehittyä hyvinkin vaikeaksi, Emme 
siis aina saa puhua heille laiskuudesta, vaikka se jos- 
kus siltä näyttääkin, Mietiskely elämän suurista ky- 
symyksistä, jotka nyt astuvat esiin, kuuluu myöskin 
murrosiän ohjelmaan, ja se myöskin vie nuorison pois 
askareista sekä työnteosta, Ei tässäkään saa heti ko- 
vin ankaraa tuomiota langettaa, Mutta älkäämme sil- 
loin heittäkö nuorta kovin paljon yksikseen eikä omien 
ajatuksiensa varaan, Hän tarvitsee tukea ja neuvoa, 
hän tarvitsee vaihtelevaa toimintaa. 

Kerrotaan, että moni suuri ja myöhäisemmällä iäl- 
lään erinomaisen työkykyinen mies kehitysiällään on 
ajoittain ollut veltto, Filosoofi Spencer sanoo itses- 
tään seitsentoista ikäisenä; »Olen nykyjään miltei 
kadottanut kaiken tarmoni; syytä en ollenkaan ym- 
märrä,» 

Säveltäjä Listz oli varhain kehittyneenä viettänyt 
väsymättömän tarmokkaan uutteraa elämää, Mutta 
tuskin seitsentoista vuotiaana hän aivan murtui, Rak- 
kaudensuru ja uskonnollinen ratkaisuhetki vaikuttivat 
kyllä osaltaan; mutta syvimpänä syynä kuuluu sitten- 
kin olevan luonnon puolustautuminen kireälle jänni- 
tettyä toimintatarmoa vastaan, Moniksi kuukausiksi 
sulkeutui Listz huoneeseensa ja tuli ainoastaan ateria- 
aikoina äitinsä näkyviin, Hän ei silloin puhunut sa- 

naakaan, istui vain hiljaa ja tuijotti herkeämättä sa- 
maan kohtaan. Myöhemmin hän taas oli pelkkää tulta 
ja liekkiä; niinpä hän saattoi istua soittokoneen ääressä 
kokonaista kuusi tuntia yhtä mittaa, ja yksi ainoa ohi- 
mennen viskattu sana tai yksi ainoakin sattuva ajatus 
saattoi antaa hänelle aihetta ihan sananmukaisesti ah- 
mia kirjoja tusinoittain. 

»Mutta valaisevin esimerkki tällaisesta nuoruus- 
vuosien horroksesta on ehkä sittenkin tanskalainen 
Thorvaldsen matkallaan Roomaan.» »Velttona ja vä- 
linpitämättömänä hän makasi laivan etukeulassa. Ei 
mikään pystynyt herättämään hänen harrastustaan. 
Hän ei välittänyt oppia italiaa eikä ranskaa, joita kie- 
liä sekä laivan päällikkö että pappi olivat valmiit 
hänelle opettamaan. Suurimman osan päivästä hän 
nukkui. Kun laiva viikon ajan oli ankkurissa Maltan 
edustalla, saatiin hänet hädin tuskin maihin; ja kun 
hän viimein saapui Roomaan, kirjoitti laivan päällikkö 
kotiin: »Hän on taitava mies, mutta laiska otus.» Ja 
kuitenkin ovat harvat elämänsä kuluessa saaneet niin 
paljon aikaan kuin Thorvaldsen. Hänen nuoruutensa 
välinpitämättömyyskausi ei ollut ilman muuta vain 
laiskuutta; se oli kasvuajan horrosta, joka juuri sai 
hänen suuret kykynsä kypsymään.» 

Kirjat ja lukeminen. 

Hetket, mitkä nuori ihminen istuu hyvän kirjan 
ääressä, ovat pelastettua elämää. Koti on tärkein yli- 
opisto. 

Murrosiän nuorilla on usein suuri halu lukemiseen. 
Valitettavasti on paljon koteja, joissa tätä asiaa ei ym- 

märretä. Pauhataan kovasti lasten kelvottomuutta ja 
kylillä kulkemista, mutta kotiin ei hankita mitään sel- 
laisia välineitä, jotka nuorta siellä viihdyttäisivät. Il- 
tamiin ja nautintoihin saattavat keskenkasvuiset tuh- 
lata huomattavia summia, ja varsinkin pukeutumisessa 
menee tuhlaus usein täydestä, mutta jos nuorukainen 
ostaa 10 markan kirjan, niin se on monen vanhemman 
mielestä sopimatonta tuhlausta. Kirjoja on hankit- 
tava koteihin, on vain pidettävä huoli niiden laadusta. 

Eräs äiti kertoi pastorille 15-vuotiaasta tytöstään, 
miten se oli tullut jumaliseksi. Kuinka se jumalisuus 
näyttäytyy? kysyi pastori. No se istuu aina kirja kä- 
dessä, Jumalan kiitos, tyttö on tullut niin kovin juma- 
liseksi. Talossa käydessään pastori vilkaisi tytön kir- 
joja ja huomasi, että ne olivat huonointa lajia. Mutta 
yksinkertaisella äidillä oli vielä niin vahva usko kirjoi- 
hin, että kuvitteli kaiken olevan pelkkää Jumalan sa- 
naa. 

Lienee paikallaan juuri tässä puhua huonosta kir- 
jallisuudesta, sillä tuskin mikään, varsinkin eräissä 
seuduin, niin saastuttaa keskenkasvuisia tyttöjämme 
kuin huono kirjallisuus. Sellaisia näkee ja tapaa joka 
paikassa. Äsken ikään matkustin kappaleen matkaa 
junassa Helsingin lähellä. Piiloisessa nurkassa istui 
noin 14 — 15-vuotias tyttö, joka oikein ahmimalla ahmi 
kirjaansa ja samalla koetti huolellisesti kädellään sitä 
peittää, ettei vain kukaan sitä näkisi. Miten kalpeat 
olivat posket, mikä väsyneen raukeus silmissä. Hän 
ahmi kenties kaikki vapaa-aikansa ja yön hetket huo- 
noja kirjoja. 

Olen kuullut puhuttavan intialaisesta, joka eräänä 
päivänä meni kirjastoonsa hakemaan muuatta kirjaa. 

Siellä hän yhtäkkiä tunsi, kuinka sormeen pisti, aivan 
kuin olisi neulaan sattunut. Hän luuli jonkun varo- 
mattomasti pistäneen neulan kirjan kansien väliin ja 
siihen nyt sormensa satuttaneensa. Mutta pian alkoi 
sormi turvota, hetkisen kuluttua käsivarsi ja lopulta 
koko ruumis. Muutaman päivän perästä hän makasi 
kuolleena. Kirjan välissä ei ollutkaan neula, vaan 
sinne oli pujahtanut myrkyllinen käärme. 

Nykyjään on kirjojen joukossa paljon käärmeitä, 
mitkä piiloutuvat mitä jännittävimpien kertomusten 
lehdille. Ne kietoutuvat tuoksuavimpiin kukkasiin, 
joiden lemua me ihailemme. Ihmiset lukevat ja ovat 
ihastuneet tuohon jännittävään kertomukseen, tuohon 
taitavuuteen, millä henkilöiden luonteita on kuvattu, 
ja kielen erinomaisuuteen. He eivät tunne, vaikka 
käärmeen pistoksesta ovat saaneet myrkyn sydä- 
meensä. Pistos on ollut myrkyllinen. Ja mikä myr- 
kyttävästi vaikuttaa aikuisiin, se vaikuttaa vielä enem- 
män nousevaan nuorisoon. 

Joku aika sitten kerrottiin sanomalehdissä täri- 
syttävästä onnettomuustapauksesta. Eräs vaimo näet 
löysi metsästä ampumapaikan läheisyydestä kranaatin, 
joka jostakin syystä oli jäänyt laukeamatta. Hän pisti 
sen koriinsa ja toi kotiaan. Kaivoi sitten tämän vaa- 
rallisen löytönsä maahan ladon taakse. Mutta hänen 
pikku poikansa oli tarkoin ottanut vaarin äidin eleistä. 
Jäätyään yksin poika tarttui lapioon, kaivoi kranaatin 
esille ja löi poikamaisen rehentelevästi sytyttäjään. 
Äkkiä kuului pamaus ja kirkaisu. Kun äiti riensi pai- 
kalle, näki hän kauheasti silpoutuneen lapsensa kuo- 
leman kielissä ja kuuli sen viimeiset sanat: »voi, äiti, 
äiti!» — Oletko ehkä sinä, isä tai äiti, unohtanut jon- 

kin kranaatin johonkin asuntosi nurkkaan? Ajattelet 
ehkä: »Mistä minun käsiini olisi kranaatti tullut? En- 
hän nyt toki olisi niin tuhma, että ottaisin tuollaisen 
vaarallisen kapineen mukaani kotia.» Niin, eihän ku- 
kaan todellakaan voi löytää luotasi kranaattia, jol- 
laisia sotaväessä käytetään, jotka on tehty teräksestä 
ja täytetty räjähdysaineella, mutta ehkä kuitenkin 
löydän sieltä toisenlaisen kojeen, sellaisen, joka on 
valmistettu paperista ja painomusteesta ja täytetty li- 
kaisilla ja epäilyttävillä ajatuksilla ja kertomuksilla. 
Ajattelet tätä tai tuota kirjaa ja luulet sen olevan var- 
massa kätkössä ja väität, ettei sitä kukaan löydä. 
Mutta lapsesi löytää sen kuitenkin kerran. Lukuhalui- 
sena rupeaa hän sitä ahmimaan ja lapsellisena luulee 
sen ymmärtämättömästi olevan suurenmoista. Miten 
sitten käy? Käy siten, että tämä kirja turmelee lap- 
sesi mielikuvituksen ja uhkaa syöstä sekä sen ruumiin 
että kuolemattoman sielun turmioon. 

Ennenvanhaan efesolaiset isät kokosivat huonot 
kirjat kodeistaan ja polttivat ne. He olivat vakaumuk- 
sen miehiä. Äskettäin oli Suomen Kuvalehdessä kuva, 
miten Saksassa nuoriso oli koonnut hevoskuormittain 
huonoja kirjoja ja poltti niitä kaupungin torilla. Oli 
suurenmoista nähdä tuo teko kansan keskuudessa, 
joka viime aikoina monessa suhteessa on mennyt niin 
alas. Tahtoisinpa nähdä helsinkiläiset isät ja äidit sekä 
nuorison tällaisessa puuhassa. Jos sitä vaatisimme, 
leimattaisiin meidät kulttuurin vihollisiksi ja itsekin 
arvelisimme: no onkohan se nyt sentään niin vaaral- 
lista. Painetun sanan arvo on meihin syvälle syöpynyt. 
Kun äskettäin näin keskenkasvuisen tyttäreni käsissä 
mielestäni sopimattoman kirjan, kysyin heti, mistä se 

oli meille tullut. »Ostin sen.» »Sinullako on rahaa 
tuollaiseen mitättömyyteen! Sitäpaitsi siellä on sel- 
laista joka ei ole terveellistä sinulle. Anna tänne se 
pian!» Tuli paloi pesässä, mutta vaikealta tuntui pis- 
tää omalla rahalla ostettua kirjaa uuniin. Myöhemmin 
olen sen tempun suorittanut jo pari kertaa, ja tottu- 
neesti ja helposti se nyt jo käy. — Jos mihin sopii 
lause: »sielu kuolee nuoruudessa», niin sopii se tähän 
kohtaan. Varjele siis kaikin voimin keskenkasvuista 
nuorisoa huonoilta kirjoilta ja niiden sisältämättä myr- 
kyltä. 

Kielteinen työ ei kuitenkaan riitä. On saatava kiel- 
letyn sijalle hyvää ja sopivaa. Vielä murrosiässäkin 
lapset lukevat mielellään satuja ja kertomuksia. Kun 
ne tavallisesti ovat lyhyitä, olisi hyvä, että niitä luet- 
taisiin yhdessä iltaisin. Välistä lukisi isä, mutta Matti 
ja Maija myöskin vuoroonsa. Kertomuksen perästä 
aina hieman keskustellaan. Niin syntyy vähitellen ar- 
vostelukykyä, jota juuri kirjallisuuteen nähden tarvi- 
taan, siten muodostuu kodin lukuseura. Pojat varsin- 
kin ovat huvitettuja historiasta. Siis historiaa ja his- 
toriallisia kertomuksia olisi paljon luettava. Niistäkös 
puheen aihetta syntyy — ja siihen juuri lukemisessa on 
pyrittävä. Se vasta kehittää, eikä kaiken maailman 
lukeminen. Huomaamatta historiallisista kertomuk- 
sista siirrytään tietokirjallisuuteen, ja sitä juuri olisi 
nuoret saatava lukemaan. On oikein surullista, että 
meillä koulusta päästyä suurin osa kirjaimellisesti vis- 
kaa kirjansa »penkin alle». Ne ovat käyneet vasten- 
mielisiksi, ikäviksi kappaleiksi, ja siksi ei tietokirjalli- 
suus saisi mitenkään tulla. Jospa meidän onnistuisi- 
kin kasvavissa nuorissamme herättää voimakas tiedon- 

jano ja -nälkä, silloin olisimme saaneet kasvatus- 
työhömme erinomaisen apukeinon. Kehoitan kaikkia 
kasvattajia tutustumaan kotiopintoliikkeeseen. Sitä 
liikettä tarvitaan kodeissa, varsinkin varhaisnuorison 
kasvatuksessa. Se sanoo selvästi, mitä luetaan, ja pai- 
navasti, miten luetaan. 

Tietysti nuorten täytyy myöskin oppia seuraamaan 
aikaansa ja sen ilmiöitä. Siis täytyy myös pitää huolta 
siitä, että kodissa on hyviä sanomalehtiä. Päivän ta- 
pahtumista ja ajan kysymyksistä syntyy paljon pu- 
hetta kasvattajien ja nuorten välillä, mikä taas tarjoaa 
yhtymäkohtia kummankin polven ajatusmaailmalle. 
Ikävällä vain täytyy todeta, etteivät monet nuoret lue- 
kaan muuta kuin sanomalehtiä. Ei se ruoka yksistään 
riitä kasvavalle polvelle. Ja vielä valitettavampaa on, 
että sanomalehdissä on liian paljon puoluetaistelua, 
vihan ja koston lietsontaa, jopa suorastaan raakuutta 
ja epäsiveellisyyttä, mikä paaduttaa ja myrkyttää nuo- 
ren mielen. 

Olen tahallani jättänyt romaanit, nuo monen mie- 
lestä ensimmäiset kirjat, viimeiseksi. Varsinkin kau- 
punkilaistytöt luulevat, etteivät heille kuulukaan muut 
kirjat kuin ne, ja että maailma olisi loppumattoman 
kuiva erämaa, jollei olisi romaaneja. Vieläpä on mei- 
dän vanhojenkin myönnettävä, että toisinaan mekin 
yön unen uhraamme, kun sattuu käsiimme hyvä ja jän- 
nittävä romaani. Kyllä niissäkin on kasvatuskirjoja, 
kun vain siinä mielessä, eikä yksin juonen vuoksi, niitä 
luemme. Olemme sangen iloisia voidessamme toisi- 
naan pistää laiskottelevan tyttäremme ja juonittelevan 
poikamme käteen hyvän romaanin. Mutta ne eivät ole 
kenellekään jokapäiväistä leipää, vielä vähemmän 

murrosiän väelle. Ne ovat suurelta osalta sittenkin 
tehtyjä eikä elettyjä. Ne vievät liiaksi aikaa oppimi- 
selta ja työn velvollisuuksilta. Ne hajoittavat ajatuk- 
semme, väsyttävät muistiamme ja ehkäisevät nuoren 
ihmisen tervettä kehitystä, puhumattakaan huonojen 
romaanien myrkyttävästä vaikutuksesta, mistä me tah- 
domme lapsemme varjella. Kun suuri enemmistö kas- 
vattajistamme ei kerkiä eikä pystykään kaunokirjalli- 
suutta seuraamaan, niin että voisi itse valita nuorisol- 
leen sopivia kirjoja, niin on käännyttävä opettajien, 
kirjastojen hoitajien y.m.s. puoleen, että he opastaisi- 
vat vanhempia tässä vaikeassa kysymyksessä. — Kun 
romaaneja ei voida aina lukea ääneen ja yhdessä, olisi 
nuorten annettava selostaa toisille perheen jäsenille kir- 
jan sisällys ja erikoisesti se, mikä hänestä siinä oli pahaa 
ja mitä hyödyllistä oppia hän lukemastaan kirjasta sai. 

Kun raamatun ja uskonnollisten kirjojen lukemi- 
nen monessa kodissa kuuluu jokapäiväisiin tapoihin, 
en siitä puhu sen enempää. Nuorten mieleen on lähte- 
mättömästi painettava: »etsikää ensin Jumalan valta- 
kuntaa ja hänen vanhurskauttansa, niin kaikki muu 
teille annetaan», ja virsiniekan säejakso: »Jos Herran 
tähti hyljätään, mist* oppaan toisen saamme.» Vaik- 
kakin mieli siinä iässä on vastaanottavainen, niin varo- 
kaamme liiaksi tyrkyttämästä heille Jumalan sanaa, 
ettei se tulisi heille ikäväksi, ja etteivät he kyllästyisi 
siihen. 

Itsekasvatus. 

Raamatun älyrikas kirjailija Jeesus Siirak kirjoit- 
taa seuraavasti: »Rakas lapsi, anna opettaa itsellesi 

viisautta nuoruudessasi; siten tulee sinusta viisas mies 
aina vanhuuteen asti! Rakas lapsi, jos sinä tottelet, 
niin sinä tulet viisaaksi, ja jos sinä opin kätket sydä- 
meesi, niin sinä jalostut. Ole mielelläsi vanhain jou- 
kossa, ja missä viisaan miehen tapaat, niin ole hänen 
seurassansa. Kuule mielelläsi Jumalan sanaa, ja ota 
vaarin viisauden sananlaskuista.» 

Kysymys on sangen laaja. Olen siitä kirjoittanut 
ennen kirjasen »Itsekasvatuksen aakkosia», johon ke- 
hoitan kasvattajia ja nuorisoa tutustumaan. Mutta läm- 
mittävää ja kansantajuista kirjaa varhaisnuorison itse- 
kasvatuksesta ei meillä vielä ole. 

Kirjallisuuden yhteydessä on tähän kysymykseen 
jo vähän kajottu. Monet luulevat, että lukeminen ja 
tietojen hankkiminen juuri onkin itsekasvatusta. Me 
myönnämme ja samalla väitämme vastaan: niin on, 
mutta vain pieneltä osalta. On paljon lukeneita ihmi- 
siä, jotka ovat sangen heikosti kasvatettuja, ja toiselta 
puolen sangen vähän lukeneita, jotka ovat itsekasva- 
tuksen tiellä erittäin pitkälle päässeet. Sananlasku 
sanoo: »parempi hyppynen hyvettä kuin nelikko 
oppia». 

Seuraavassa esitän muutamia viittauksia tämän 
suuren kysymyksen ratkaisutavoista. 

Vanhat oppineet jo sanoivat painavasti: tunne it- 
sesi. Ja vielä tänä päivänä on se ikäänkuin avain 
itsekasvatuskysymyksen monimutkaiseen labyrinttiin,. 
Tutki itseäsi, opi tuntemaan Jumalan sieluusi pane- 
mat lahjat; tutki ruumiisikin; tunne vikasi ja puutteesi; 
kenties on sinussa monta vaarallista isien perintöä; 
vasta tämän tehtyäsi voit ruveta itseäsi kasvattamaan 
oikeaan suuntaan. Tähän tapaan olisi taipaleelle läh- 

tcvällc puhuttava ja sitten tiellä koetettava häntä oh- 
jata ja auttaa. 

Velvollisuuden tuntoa olisi edelleen herätettävä ja 
oikeaan ohjattava. Valitetaan nim., että sitä puuttuu 
meidän kasvavalta polveltamme. Sen tunnon pitäisi 
kehittyä eläväksi kodin pienissä tehtävissä, jotta se 
kasvaisi voimakkaaksi myöskin yhteistä suurta ko- 
tiamme, isänmaata, kohtaan. Niin, jollei onnistuta 
herkistää velvollisuuden tuntoa vanhempia ja koti- 
väkeä kohtaan, ei se myöhemmin jaksa suurempiakaan 
vaatimuksia täyttää. Kodista siis on aloitettava. Ko- 
din velvollisuudet eivät saisi tuntua ikäviltä ja ras- 
kailta, silloin voisi toivoa, että ne säilyisivät mieluisina 
myöhempinäkin aikoina. Vaatimalla ja pakottamalla 
ei velvollisuuden tunto synny. Vapaaehtoisuuden tie 
on ainoa oikea. Kerron pienen esimerkin jaapanilai- 
sista, joiden keskuudessa muutamat itsekasvatuksen 
puolet ovat kehittyneet hämmästyttävän pitkälle. 

Amerikassa jaapanilainen tyttö leikitteli toisiin 
kansallisuuksiin kuuluvien lasten kanssa pitäen ta- 
pansa mukaan pientä veikkoaan pussissa selässään. 
Silloin toiset tytöt kehoittivat häntä heittämään pois 
taakan selästään, jotta hän olisi voinut vapaammin 
leikkiä. Mutta siihen tyttö vastasi: eihän se ole mi- 
kään taakka, se on pikku veikkoni. 

Velvollisuus on mieluista ja siinä kehittyy aina 
eteenpäin, jollei se tule taakaksi vaan rakkaaksi asi- 
aksi. Kun velvollisuuden tunto näin kodissa heräte- 
tään, niin se jatkuu koulussa, jolloin opettajien vali- 
tukset vähenevät, se lavenee tovereita ja ystäviä koh- 
taan. Lopulta ihminen koettaa kaikessa täyttää vel- 
vollisuutensa. 

Ajan oikea käyttäminen. 

Se pohjautuu paljon jo edelliseen kysymykseen. 
Herkkä velvollisuusihminen koettaa käyttää aikansa 
oikein. Jo lapsena olisi tämäkin asia saatava selville. 
Nuori, samoin kuin lapsikin, tarvitsee leikkiä, tarvit- 
see monta hyvää ilon hetkeä, mutta säännöllinen työn- 
teko, jonka ohella seuraa edistys ja kehitys, on kuiten- 
kin tärkein. Nykyajan nuorista sanotaan, etteivät he 
tiedä kellosta mitään, vaikka melkein jokaisen tas- 
kussa onkin kello, ja aikaa menee sanomattomasti huk- 
kaan. Lapsi ei tätä asiaa vielä tarpeeksi ymmärrä, 
mutta 16 — 17 vuotisille se täytyy saada selväksi. 
Heille on selitettävä nuoruusajan lyhyys, sen tavaton 
tärkeys, ja kuinka sitä vastaanottamisen suurta aikaa 
ei saada koskaan takaisin. 

Otan muutamia esimerkkejä. Nuoruudessani lau- 
lettiin kotipuolellani paljon Sankeyn laulua »Vaikuta», 
jossa m.m. olivat sanat »niin joka hetki käytä, että se 
hyödyttää». Tämä säe syöpyi sieluuni niin, että se 
toisinaan kaikuu korvissani vielä 40 vuoden kuluttua 
ja jouduttaa minua turhasta seurasta jotakin tekemään. 

Viisas Cato sanoo, että hän on katunut vain kolmea 
asiaa elämässään, ja viimeinen niistä oli se, että hän 
kerran oli ollut työtönnä kokonaisen päivän. Mitähän 
tästä sanovatkaan meidän nuoremme, jotka sunnun- 
taina ainakin makaavat ilojensa perästä kello 12 asti, 
ja joiden hempeämieliset äidit selittävät, että, nuori 
ihminen tarvitsee paljon unta ja lepoa; tai mitä sano- 
vat nuoret, jotka kesäisin lorvailevat kuukausmääriä 
riippumatoissaan ja antavat Jumalan ihanan kesän 
noin vain mennä. Mitä ajattelevat sydänmaittemme 

pojat, jotka talvisaikana nukkuvat karhun kanssa kil- 
paa. Mitä piittaavat rientävästä ajasta tuhannet ja 
taas tuhannet tyttäremme ja poikasemme, jotka saat- 
tavat olla työttöminä kuukausia, jotka eivät lue ei- 
vätkä laula, jotka tällöinkään, kun heillä ei ole pie- 
nintä puuhaa, eivät auta kodin pikku askareissa, vaan 
makaavat, lorvailevat ja kulkevat huonosta seurasta 
toiseen. Tai mitä sanovat nuoret, joilla on vain 8 
tunnin työpäivä, mutta joista useat eivät yritäkään 
mitään muuta kuin sen pakollisen välttämättömyyden. 

Koettakaammepa tytöillemme ja pojillemme teroit- 
taa esim. läksyä: tunti päivässä jotakin ylimääräistä 
työtä, mikä ihmeellinen saavutus siitä tulee jo vuo- 
denkin ajalla. Tunti päivässä työtä kodin kaunistami- 
seksi ja vanhempien auttamiseksi, miten paljon kau- 
nista, miten paljon tyydytystä ja iloista mieltä. Tunti 
päivässä hyvien tietokirjojen järjestelmällistä luke- 
mista; mitkä tiedon pääomat 10 vuodessa saavutetaan. 
Pari kolme tuntia viikossa kykenemättömien, avutto- 
mien ja köyhien palvelusta, miten paljon siunausta ja 
menestystä. Näin käytettyinä muuttuvat nuo jouti- 
laisuudessa tuhlatut tunnit hyödyksi itselle ja muille. 
Tällainen itsekasvatus on alettava tänään ja uskolli- 
sesti joka päivä jatkettava. 

Hetkellisyys. 

Tämä nuorison virhe ei monesta tunnu kovin pai- 
navalta. Onhan niitä nyt paljon tärkeämpiäkin asioita. 
Kuitenkin saattavat monet suuretkin viat olla lähtöi- 
sin siitä, ettei nuorisollamme ole luonnetta, vaan ele- 
tään päivä kerrallaan ja mennään vain virran mukana. 

Luonnetta juuri olisi murrosaikana erikoisesti kasva- 
tettava. Onhan meistä suomalaisista ennen sanottu, 
että me olemme sitkeää ja kestävää väkeä, mutta nuor- 
ten puuhat kotona ja yhteistyössä eivät enää sitä 
osoita. Kuinka monta kaunista päätöstä tehdäänkään 
kotoisiinkin oloihin nähden, viikon, parin päivät ollaan 
tulta ja intoa täynnä — sitten jää koko harrastus kuin 
penkin alle heitetty romu. Pyhänä ollaan hartaina 
kirkossa, illalla veisataan rukoushuoneella tai pelas- 
tusarmeijassa, mutta keskiviikkona ja lauantaina ol- 
laan jo torpalla tanssimassa. Kotiopintorenkaasen lii- 
tytään suurin joukoin, muutaman viikon perästä on 
puolisen tusinaa jäljellä. Ja niin on melkein kaikkien 
muittenkin puuhain ja harrastusten. Miten vahingolli- 
sesti tämmöinen vaikuttaa luonteeseen, on sanomatta- 
kin selvää. Tavallisesti tällaiset luonteettomat lopulta 
kyllästyvät kaikkeen ja välinpitämättöminä, jotten sa- 
noisi tylsinä, katkerasti murjottavat maailmalle. 



Hyviä tapoja. 

Hyviin tapoihin tottuminen kuuluu eittämättömästi 
itsekasvatukseen. Mutta hyviä tapoja ei varhaisnuori- 
son keskuudessa juuri tapaa. Ulkonainen kohteliai- 
suus ja sanoisinko ihmismäisyys suurelta osalta puut- 
tuu. »Sällin» tyyppi on hyvin yleinen, vallankin poika- 
laumoissa. Usein sangen raaka tirskuminen ja häveli- 
äisyyden puute on ominaista tyttöjoukoillemme. On 
siksi pidettävä kiirettä heille käytöstä ja ihmismäisiä 
tapoja opetettaessa. Tupakan poltto on hyvin yleistä 
jo 15 — 17 vuotiasten miesten alkujen keskuudessa. 
Sehän on miehen ensimmäisiä merkkejä. Kuinka ei 

siis sitä opetettaisi vaikk'eivät korvan taustat olisi 
vielä läheskään kuivat. Noin 15 — 20 vuotta sitten al- 
koi parempi suunta voittaa alaa. Saarnattiin kovasti 
tupakan polttoa vastaan ja saatiin nuoret miehet jou- 
kottain luopumaan tästä turhasta ja rumasta tavasta. 
Silloin keskenkasvuiset pojat ottivat oikeata esimerk- 
kiä miehistä. Mutta väärän vapauden ja nautinnon hi- 
mon opit ovat nyt voittaneet kovasti alaa. Melkein 
toivottomalta tuntuu taistelu tupakan polttoa vastaan, 
kun se jo kuuluu ylioppilasnaistemmekin ohjelmaan. 
Siitä huolimatta on taisteluun uudestaan ryhdyttävä 
kasvavan polven hyväksi. On kerta kaikkiaan näytet- 
tävä pojille tupakan polton hyödyttömyys ja sen va- 
hingollisuus. Tämä opetus ei suinkaan ole vaikeata. 
Mtitta se on annettava ennen, kuin he alkavat polttaa 
ja joutuvat tupakkahimon orjiksi. Se juuri on asian 
ydin. Tupakkahimo heikontaa suuressa määrässä ih- 
misen luonnetta ja tahdon voimaa. Esimerkki on pa- 
ras saarna. Niille isille ja opettajille se on helppoa, 
jotka eivät itse polta. Tupakan orjat taas voivat 
kokemuksesta puhua nuorille vakavaa, varoittavaa 
kieltä. 

Ennenvanhaan oli toinen miehuuden merkki ryy- 
pyn ottaminen. Mies, eikä osaa ottaa ryyppyä — se 
oli murhaava sanontatapa, joka vei monta elämän al- 
kajaa himon viettävälle ja liukkaalle tielle. Raittius- 
taistelussa päästiin pitkälle. Tuhansien miesten suusta 
kaikui: siksi juuri, että olen mies, minä voitan ensimmäi- 
sen kiusauksen. Sekin oppi on tullut monen mielestä 
vanhanaikaiseksi, niin että rikotaan kansan suurta ja 
pyhää kieltolakia ja ollaan silloin muka miehiä, jopa 
sankareita. Oikeamielisten kasvattajain on poikiensa 

ja kansansa onnen nimessä kirkastettava vanhaa to- 
tuutta: tulen kanssa ei ole leikiteltävä. Oikea mie- 
huus vaatii rohkeasti tulta sammuttamaan. Miehen 
arvolle ei sovi lain rikkominen, vaan sen tinkimätön 
noudattaminen. 

Tyttöjen huonoihin tapoihin kuuluu erikoisemmin 
koreilemisen halu, joka voi mennä aivan naurettaviin 
luonnottomuuksiin asti. Varsinkin köyhemmän kansan 
keskenkasvuiset tytöt se johtaa hyvin pian epäsiveel- 
lisyyden liukkaille poluille. Tytöille olisi siis ponnella 
ia tarmolla opetettava yksinkertaisuuden kauneutta ja 
koreilemisen pelottavia vaaroja. Oikea kieltäytyminen 
kuuluu hyviin tapoihin, tuottaen lopulta suurta siu- 
nausta kieltäytyjälle itselleen ja ollen hyvänä esimerk- 
kinä toisille. Miehen pitää oppia paljosta kieltäyty- 
mään, silloin vasta hän on mies sanan täydessä merki- 
tyksessä. 

Kaikkea, mitä tässä viimeksi on sanottu, ei saavu- 
teta vain jyrkillä kielloilla. Tosin täytyy muutamissa 
tapauksissa olla jyrkkäkin. Yksinkertainen karjalai- 
nen isä sanoo pojalleen: tässä tuvassa en minä ole 
koskaan tupakoinut, eikä minun poikanikaan sitä kos- 
kaan tee. Ja tämän kiellon hyvin ymmärtää. Monet 
asiat, niinkuin juuri tupakan poltto, on otettava usein 
leikin jopa hienon ivankin kannalta. Eräs äiti sanoi 
kerran pojalleen: vastaani tuli ensin herra, joka imes- 
keli puupalasta ja sai siitä ilmaan savua, ja heti sen 
jälkeen koira, joka imeskeli luunpalasta ja sai siitä 
rasvaa; kumpainenko sinusta sillä kertaa oli järke- 
vämpi? Ja poika vastasi: tietysti koira. Toivottavasti 
tuo poika muistaa aina oppimansa läksyn. Kun näen 
oikein pienen miehen alun tupakki suussa ja kädet 

housuntaskussa, niin en voi olla sanomatta: katsohan, 
kun mies menee ja savu jää. Sanonnassa on sekä ivaa 
että sääliä. Iva on joskus käytettynä terveellistä itse- 
kasvatusopastuksessa, mutta se on kaksiteräinen 
miekka, joten sen käyttämisellä täytyy olla rajat. On 
niin ikään muistettava, ettei ainaisilla varoituksilla ja 
neuvoilla myöskään pitkälle päästä. Sanotaanhan, 
ettei kannettu vesi kaivossa pysy, eikä toinen ihminen 
voi toista kauaksikaan korvista kiskoa. Siksi on nuo- 
ressa herätettävä oikea oma minä, hänet on opetettava 
kävelemään omin jaloin. Tietysti esikuvat on otettava 
laskuun, sillä tahdommepa tai emme, niin sittenkin 
seuraamme jotakuta mestarinamme. Kysymys on vain 
siitä, minkälaisen esikuvan nuori ihminen itselleen saa. 
Pyrkimystä esikuvan kaltaisuuteen, yleensä pyrki- 
mystä hyvään, on jokaisessa ihmisessä. Tätä nuorten 
luonnollista pyrkimystä on tuettava johdattamalla 
heitä ihailemaan todella korkeita esikuvia, ennen kaik- 
kea täydellistä sellaista, Jeesusta Kristusta. 

Pahin vihollinen. 

Pahin vihollinen on meissä itsessämme. Tavalli- 
sesti etsitään vihollista ulkopuolelta omaa minäämme. 
Jokaisen vian tai onnettomuuden yhteydessä on syy 
toisten, huonon seuran, opettajien, yhteiskunnan j.n.e. 
Tällaisella syyttelemisellä eivät asiat parane. On jo 
aikaisemmin mainittu vanha voimalause: tunne itsesi. 
Se on tuon tuostakin nuorelle ihmiselle uudelleen kir- 
kastettava. Hänen on opittava tarkkaamaan sisällään 
liikkuvia voimia, hänen on huomattava, että hänen sie- 
lussaan, runoilijan sanoja käyttääkseni, enkeli ja pa- 

holaincn lakkaamatta taistelevat keskenään, ja että 
meistä itsestämme lopulta riippuu, kumpi niistä voit- 
taa. Asiaan on jo ennemmin toisessa yhteydessä vii- 
tattu, mutta tulkoon tässä vielä sanotuksi, että van- 
hempien on nuorilleen varovasti kerrottava tuosta tais- 
telusta heidän omassa sielussaan, kerrottava omista 
tuskistaan, erheistään ja voitoistaan. On viitattava 
taistelujen varalta vanhaan Paavaliin, joka toisinaan 
tuskaisena huudahtaa: »Sitä hyvää, jota minä tah- 
din, minä en tee, ja sitä pahaa, jota minä en tahdo, 
minä teen. Minä viheliäinen ihminen, kuka päästää 
minut tästä kuoleman ruumiista!» On puhuttava siitä, 
miten taistelut nuorille saattavat olla sangen raskaat, 
mutta miten niistä, kun niistä on voitollisesti suoriu- 
duttu, ennen kaikkea itselle siunausta ja onnea koituu. 
On kirkastettava nuorille Jumalan pyhät lait kuin 
myöskin luonnon järkkymätön syitten ja seurausten 
suhde: mitä kylvät, sitä niität. 

Elämää ei saa kuvata liian synkäksi ja voittamat- 
tomaksi, mutta ei myöskään liian kevyeksi ja helpoksi. 
Monet vanhemmat tahtoisivat lapsilleen niin helpon 
elämän kuin mahdollista. He koettavat tasoittaa po- 
lut ja poistaa esteet tieltä, mutta se ei aina ole viisainta 
ja nuorille edullisinta menettelyä. Kerran kysyttiin 
kokeneelta maamieheltä, miksi syyskylvö usein antaa 
runsaamman sadon kuin kevätkylvö. Hän vastasi: 
siksi, että sillä on ollut kovat nuoruuden päivät. Niillä, 
jotka tekevät hyvää työtä ja antavat tuleentuneen' sa- 
don miehuutensa ja vanhuutensa päivinä, on usein ol- 
lut kova nuoruus. Työ karkaisee ja taistelu vahvistaa. 
Opeta nuorelle tämä usko ja anna hänelle voimalause 
»auta itseäsi, niin Jumala auttaa sinua», ja seiso hy- 

vänä ystävänä hänen vierellään taistelun aikoina, niin 
toivottavasti kylvösi tuottaa myöhemmin kultaisen tu- 
leentuneen viljan. 

Kuinka onnellisia ovatkaan ne vanhemmat, jotka 
kaiken edellisen lisäksi sekä opetuksillaan että elämäl- 
lään voivat viedä nuorensa Jumalan luokse ja näyttää, 
että »meillä on Jumala, joka auttaa, ja Herra, Herra, 
joka kuolemastakin pelastaa.» 

Meidän täytyy jo lopettaa tämä itsekasvatuspuoli. 
Sanon vain lyhyesti vielä, mikä siinä on kasvattajan 
osa. On valmistettava mahdollisuuksia itsekasvatuk- 
seen ja hyvien tapojen hankkimiseen sekä koetettava 
innostaa nuoria siihen. Tämä on tehtävä niin, etteivät 
nuoret sitä huomaakaan, sillä tyrkytetyt ohjeet tym- 
päisevät. Joskus on tartuttava lujasti ohjaksiin ja sa- 
nottava jyrkästi: ei näin, ettei kävisi hullusti. Mutta 
yleensä murrosiän nuoret tarvitsevat hellää, auttavaa 
ja rakastavaa ystävää. 

Apukasvattajia. 

»Muuan ystäväni palasi äskettäin pitkältä meri- 
retkeltä. Hän kertoi heillä olleen paluumatkalla Is- 
lannista mukanaan laivalla joukko eläviä kotkia. »Yksi 
niistä muutoin hukkui matkalla», hän lisäsi. — Kotka 
hukkunut! Se kuului niin oudolta. Kotkansiivethän 
kantavat yleensä aavimmankin meren yli. Olivatko 
siivet poikki? Eivät; mutta kaikki nuo kotkat olivat 
kasvaneet ja kehittyneet häkissä. Ne eivät olleet kos- 
kaan oppineet lentämään. Matkalla päästettiin yksi 
niistä kannelle. Ensin se kulki hiljaisena pitkin ja 
poikki. Sitten se hyppäsi laivan portaalle, levitti sii- 
pensä ja leijaili viistosti vettä kohti; se ei voinut pysyä 

ilmassa. Pian se oli aalloissa. Silloin se ymmärsi, 
että vaara oli todella tarjona. Epätoivoissaan se rä- 
pytti siipiänsä, mutta siivet eivät kantaneet. Se pieksi 
ja pieksi siivillään, vaan ei voinut kohottautua. »Omi- 
tuisen kaihoista», sanoi ystäväni, »oli nähdä noiden 
suurten siipien voimattomuutta». Aallot sen nieli- 
vät.» — Skovgaard-Petersen. 

Niin. Kotkan pojat hukkuivat, vaikka siivet oli- 
vatkin vahvat. Mutta ne olivatkin häkissä kasvatet- 
tuja. Onhan meillä niin onnellisia koteja, joissa elämä 
itse kodin piirissä, esim. suuressa sisarusparvessa, voi- 
daan niin järjestää, että nuoret saavat toisiltaan pal- 
jon, niin ettei yksinäistymisen vaaroja juuri ole. Mutta 
harvinaisia ovat sellaiset kodit. Erakkokasvatuksesta 
saadaan toisinaan näennäisesti hyvät tulokset. Nuo- 
ret ovat muutamissa suhteissa melkein malli-ihmisiä, 
mutta useimmissa tapauksissa puserrettuja pikkuvan- 
hoja. Joskus menee elämä hyvinkin, mutta kokemus 
on näyttänyt, että tällaisten erakkojen on hyvin vai- 
keaa tulla toimeen muitten ihmisten kanssa. He ovat 
kaikessa saamattomuudessaankin enemmän tai vä- 
hemmän itsekkäitä, joissa »oma minä» näyttelee san- 
gen suurta osaa. Ja lopulta he itsekin kärsivät siitä. 
Kun tuollaiset häkissä kasvatetut tyttäret tulevat maa- 
seudun yksinkertaisista oloista tehdasseuduille ja kau- 
punkeihin, niin tahtoisin väittää, että heistä enem- 
mistö haluaa koetella siipiään, jotta ei olekaan har- 
joitettu. Suin päin he antautuvat huonoihin huveihin 
ja surkeasti sitten elämän raunioilla valittavat, kuinka 
heidät ummessa silmin ja kokemattomina on maail- 
maan lähetetty. Tunnen monta ylioppilasta eri ajoilta, 
joiden osalle on sattunut häkkikasvatus, jotka Heisin- 

kiin saavuttuaan ovat jonkun aikaa olleet yksin, mutta 
sitten ovat joutuneet huvittelevien toverien piiriin, ja 
tottumattomina mihinkään ovat suoraa päätä menneet 
nautintojen hurmaavaan maailmaan, kuin silmät um- 
messa kulkien ja polttaneet siipensä niin etteivät kos- 
kaan voi lentää voimakkaan kotkan tavoin. 

Varhaisnuoriso tarvitsee paljon ikäistensä seuraa, 
ja me vanhemmat tarvitsemme hyviä apukasvattajia. 
Kuinka paljon toinen nuori voikaan toiselle antaa, ja 
kuinka monta särmää he toisistaan kuluttavatkaan! 
Tosin on lapsia ja varhaisnuorisoa, jotka hyvin viihty- 
vät vanhempien ihmisten seurassa. Äskettäin Hä- 
meenlinnan kodin päivillä katselin poikasta, joka sy- 
dämellään ja sielullaan seurasi kasvatusesitelmiä ja 
lauloi erikoisen hartaasti. Ihmeteltävä on myöskin 
kestävyys, jolla pikkuvanhan näköiset körttiläispojat 
ja tytöt istuvat pitkät illat vanhempien seuroissa ja 
veisaavat pitkät Siionin virret päästä päähän. Mutta 
tämän vakavan jatkoksi he tarvitsevat ikäistensä seu- 
raa, etteivät he jo nuorina tulisi vanhoiksi, ja siten se 
hyvä, josta juuri olemme iloinneet, muuttuisi pahaksi. 

Monet varhaisnuoret haluavat myöskin kernaasti 
aikuisten nuorten seuraa. Esim. joku 15-vuotias poika 
saattaa syvästi kiintyä 25 vuotta vanhaan nuoreen mie- 
heen. Se katsoo häneen monasti luottavammin kuin 
omaan isäänsä, luoden hänestä itselleen esikuvan. 
Jos esikuva on hyvä, niin me tietysti onnittelemme poi- 
kaa. Mutta esikuvan on vietävä suojattinsa usein 15- 
vuotisten poikain seuraan, muuten hänestä tulee liian 
joutuisaan mies. 

Meillä on myöskin paljon nuoriso-yhdistyksiä, joi- 
hin joutuu paljon murrosiän nuoria. Sanottakoon suo- 

raan, että suurin osa näistä niin porvarillisista kuin so- 
sialistisista seuroista nykyaikana on viheliäisiä laitok- 
sia, jotka eivät ensinkään sovi varhaisnuorison kasva- 
tuspaikoiksi. Mutta kun monessa paikassa ei parem- 
paakaan ole ja kun emme kasvavia poikia ja tyttöjä voi 
aina kotonakaan pitää, niin niihin sittenkin suurin osa 
heistä joutuu. Emme voi välttää sitä, että ken ter- 
van kanssa leikkii, hän saa siitä jonkun pilkun käsiinsä 
ja vaatteisiinsa. Toiselta puolen on kuitenkin useam- 
min kuin kerran todettu kuinka nuoret ihmiset voivat 
säilyä verrattain puhtaina huonoimmissakin paikoissa, 
tai kuinka hienoimmassakin ja näennäisesti puhtaim- 
massakin paikassa pahe voi erinomaisesti pesiytyä ja 
kasvaa. Maailmaan meidän on nuoremme lähetet- 
tävä, mutta koettakaamme ajoissa avata heidän sil- 
mänsä ja karkaista heitä kiusauksia ja huonoa seuraa 
vastaan. 

Äskettäin kirjoitti minulle 17-vuotias poikani: isä, 
lähetä minulle pyhäkengät, minä rupean käymään ilta- 
missa. Sydäntä vähän viilsi, mutta kengät heti lähe- 
tettiin. Pelkäsin monenlaatuisia iltamia kovasti, mutta 
kun poikani oli siihen asti ollut aivan erakko, iloitsin 
kuitenkin tästä kehitysaskeleesta, vaikka se samalla 
toikin uusia velvollisuuksia selittää, millaisissa hu- 
veissa pojan on soveliasta käydä. 

Niin vastenmielistä kuin se monelle kasvattajalle 
onkin, niin minä rohkenen ehdottaa, että joskus men- 
nään poikien tai tyttärien kanssa noihin iltamiin ja hu- 
veihin, mutta heti alussa, ennen kuin he ovat ehtineet 
niihin liiaksi innostua. Kuunnellaan ne tilapäiset ru- 
not ja kertomukset, jotka }o saattavat vakavia ja py- 
hiä asioita pilkata, ja ne kupletit ja monoloogit, jotka 

raakuudessa ja mauttomuudessa kilpailevat toistensa 
kanssa. Katsellaan »Pullanpyörittäjien kokous» tai 
muu ala-arvoinen, huonosti esitetty näytelmä, josta ei 
ole todellista huvia kenellekään, hyödystä puhumatta- 
kaan. Varmasti oikeamielinen nuori, joka kotona on 
nähnyt ja kuullut toisenlaisista pyrkimyksistä, kotiin 
tultua kyselee, mitä isä piti ohjelmasta. Silloin on 
hyvä puhua illan ohjelmasta, ei kovin ankarassa ääni- 
lajissa, vaan kuin leikillä ja samalla terävästi, puhua 
nuorison ja varsinkin keskenkasvuisten poikien käy- 
töksestä, tyttöjen tyhjänpäiväisestä naurusta ja kie- 
mailusta miesten kanssa j.n.e. Jos nuoressa saadaan 
syntymään arvostelun halua, niin on paljon voitettu. 
Olen nähnyt esim., miten tyttönen, kun häntä on ke- 
hoitettu uudelleen menemään samantapaiseen ilta- 
maan, on punastunut ja sanonut, kuinka isä voi sellai- 
seen kehoittaa. On oltava kuitenkin varovaisia, ettei 
opeteta nuoria halveksimaan toisia ihmisiä. Oikea suh- 
tautuminen tuollaisiin ilmiöihin on sääliminen eikä it- 
sensä parempana pitäminen. Meillä on liiankin paljon 
noita arvostelevia erinomaisuuksia, jotka eivät kortta 
ristiin pane toisten hyväksi, kylmiä ja itsekkäitä kai- 
kessa hyvyydessäänkin. Nuorta ihmistä on opetettava 
etsimään parempaa, ei vain muilta vaatien, vaan itse 
luomaan sitä ja toisten iloksi ja hyödyksi tekemään. 

Murrosiän seurat. 

Kokemus on monasti näyttänyt, että tämän vaa- 
rallisen ikäkauden onnelliseksi sivuuttamiseksi tarvi- 
taan sekä vanhempien tointa että nuorten omaa yhteis- 
työtä. Nimenomaan erilaisen askartelun alkuunpanossa 
ja keksimisessä tulee vanhempien olla apuna. 

Leikki ja urheilu ovat päänumeroita tässä harras- 
tuksessa. Miten huvitettuja ovatkaan tytöt voimiste- 
lusta ja kauniista laululeikeistä! Poikien palloleikeiltä, 
kilpailuista ja hiihtomatkoista tuskin tarvinnee maini- 
takaan. Kaiken tämän tulee aivan kiinteästi kuulua 
nuorten seurojen ohjelmaan, siliä voiko ajatella kau- 
niimpaa kuin esim. metsässä hiihtävän poikajoukon ke- 
väisenä aamuna Jumalan ihanassa ja puhtaassa luon- 
nossa. 

Paitsi että kaikki tämä vaikuttaa edullisesti nuo- 
rison ruumiilliseen kehitykseen, on sillä hyvä vaikutus 
myöskin heidän siveelliseen ja henkiseen puoleensa. 
Kuitenkin kaipaa nuoriso tällä iällä lisäksi puhtaasti 
aatteellisia harrastuksia. Ellei se nim. tällöin saa nii- 
hin tilaisuutta, on niihin myöhemmin vaikea tottua. 

Meillä on myöskin partioliike, jonka pääsääntö, 
»ole valmis», on enemmän kuin tärkeä murrosiän nuo- 
relle. Täsmällisyys, palvele vaisuus, ne ovat liian van- 
hanaikaisia ominaisuuksia nykyajan nuorisolle. Kuinka 
niitä siksi olisikaan nousevalle väelle sanoin sekä teoin 
opetettava. Retkeilyt, tutustuminen alkuperäiseen 
luontoon, omavarainen toimeentuleminen ja selviyty- 
minen kaikenlaisista tilanteista, ne ovat sangen tär- 
keätä harjoitusta nykyajan hemmoitetulle polvelle. 
Valitettavasti partioliike on meillä saanut liian vähän 
vastakaikua osakseen. Se on leimattu puoluetyöksi, ja 
kenties on siinä liiaksi ulkomaalaista, joka ei ota juur- 
tuakseen suomalaisessa maaperässä. Päävika lieoee 
siinä, ettei ole uhrautuvia ihmisiä, jotka ottaisivat oh- 
jatakseen nuorten joukkoja, vaikka siitä olisi ohjaajille 
itselleenkin paljon virkistystä. Nuorten kristilliset yh- 
distykset ja N.M.K.Y. ovat erikoisesti koettaneet var- 

haisnuorisoa auttaa. Paljon on jo olemassa välineitä- 
kin tätä työtä varten, niinkuin sellainenkin erinomai- 
nen kirja kuin »Joka poika», mutta yhdistyksiä on vä- 
hän ja niissä uhrautuvia työntekijöitä vielä vähemmän, 
joten työ on tarpeeseen nähden mitättömän pientä. Ei 
näy Kristuksen rakkauskaan vaativan työhön pienim- 
pien hyväksi. 

Työväen keskuudessa toimivat n.s. »järjestönuo- 
ret». Toivottavasti niissäkin johdetaan nuoria itse- 
kasvatustyöhön, hyvän seuran etsintään, urheiluun 
j.n.e., mutta kun niissä puoluekasvatus on ensi sijalla, 
vieläpä vihan ja katkeruuden kylvö, ei niistä sen 
enempää. 

Aatteelliseksi puoleksi tällaisissa nuorten seuroissa 
tavallisen ohjelman lisäksi, joka hyvin pian menettää 
makunsa, suosittelen erikoisesti kotiopintotyötä. 

Mutta kokemus on näyttänyt, että varhaisnuorisoa 
varten tarvittaisiin siinä työssä omat kirjansa, helppo- 
tajuisemmat ja hauskemmat kuin mitä varsinaiselle 
nuorisolle tarjotaan. Toivottavasti sellaisiakin — en- 
tisten lisäksi — pian ilmestyy. 

Huonosta seurasta. 

Olette kai lukeneet kertomuksen papukaijasta, joka 
joutui huonoon seuraan. 

Eräällä viljapellolla tekivät varikset suurta vahin- 
koa. Kun maamies ei tahtonut antaa niiden hakata 
piloille viljaansa latasi hän pyssyn ampuakseen varik- 
sia. Mutta hänellä oli myös kaunis, kesy papukaija, 
joka sai vapaasti mennä, minne halusi. Tämä rakasti 
seuraa ja meni » pellolle varisten joukkoon niiden 

kanssa pahaa tekemään. Mies ei huomannut papu- 
kaijaa, vaan kun näki lintuparven, tähtäsi ja ampui. 
Mutta voi surkeutta! Kun hän tuli pellolle, huomasi- 
kin hän ihmeekseen papukaijansa siellä siipirikkona ja 
murtunein säärin parin kuolleen variksen vieressä. 
»Sinä tyhmä lintu», virkkoi silloin mies, »niin käy, kun 
heittäytyy huonoon seuraan». Ja kun hän tuli kotiin 
papukaij öineen, kysyivät lapset, kuka oli loukannut 
kaunista Jaakkoa. »Huono seura», vastasi siihen papu- 
kaija itse. »Niin on», selitti mies, »kun ammuin varik- 
sia, niin Jaakko oli niiden joukossa». Huolellisella 
hoidolla parani lintu kuitenkin, mutta koskaan se ei 
unohtanut seikkailuäan vainiolla, vaan tapasi usein 
lausua: »huono seura». 

Huonon seuran vaaroja on kasvattajan useammin 
kuin kerran nuorisolleen selitettävä. Sitä on näet tar- 
jona kaikkialla, järjestetyissä seuroissa, kujilla ja 
teillä, pihoilla ja naapureissa, jopa kotonakin. Seura 
se varhaisnuorisomme kasvattaa. Siksi onkin suuret 
laumat joukkosieluja, joiden täytyy tehdä, mitä sakki 
sanoo, mitä kuja käskee tai minkä toveripiirin katsanto- 
kanta määrää. Wagner sanoo painavat ja varoittavat 
sanansa: »Nuorten tulisi alusta pitäen varoa huonoa 
toveruutta. Se on kuin myllykoneisto, joka kun se ker- 
ran tarttuu vaatteittemme laitimmaiseen reunukseen, 
nopeasti kietaisee koko puvun ja kiepauttaa ihmisen 
ruumiin pikaiseen ja kamalaan surmaan.» 

Ja Raamattu antaa vakavan varoituksen: »Poikani, 
jos pahanilkiset sinua houkuttelevat, niin älä heihin 
suostu.» 

Viime kesänä vieraillessani eräässä pappilassa, 
näin pari kertaa, kuinka renkipoika pyrki pappilan po- 

jan seuraan. Molemmat olivat 15 — 16 vuoden ikäisiä. 
Äiti kielsi liiaksi huomattavalla tavalla poikaansa me- 
nemästä m.m. uimaan renkipojan kanssa. Minä roh- 
kenin äidille sanoa: Etkö huomaa, miten katkeraksi 
tuo Matti tulee, kun hän näkee, että häntä halveksi- 
taan ja epäillään? Jos sinulla on syytä epäilyksiisi, 
niin sano se molemmille. Kun sinä nyt juuri lähdet 
pois kotoa, niin joutuvathan he sillä aikaa kuitenkin 
olemaan paljon toistensa seurassa. Sinun poikasihan 
voisi hänelle opettaa paljon ja häneen vaikuttaa. Sitä- 
paitsi on poikasi koulukaupungissa koko talvikauden, 
ethän silloinkaan voi häntä niin varjella. Äiti viittasi 
tavallisuuden mukaan siihen, kuinka paljon parempaa 
se kaupunkilaisseura on. — Niinpä niinkin. Ulkonai- 
nen kuori niin usein pettää. Äsken juuri oli Vapun 
päivä, mutta vuosi vuodelta se muuttuu yhä enemmän 
sopimattoman vallattomuuden päiväksi. Ja tätä sopi- 
matonta raakuutta harjoittaa n. s. sivistynyt nuoriso, 
valkolakit. Siellä on monta poikaa, joita äidit aikoi- 
naan ovat epäviisaasti suojelleet huonolta seuralta. — 
Muistan vielä toisiakin esimerkkejä. Ennenvanhaan sa- 
noin usein monelle oppineelle isälle Helsingissä: miksi 
ette pane poikaanne kansakouluun, koska tahdotte 
kansanvaltaisesta käydä, etteivät lapset jo pienestä 
pitäen kasvaisi eri leireissä, kun sitten myöhemmin on 
melkein mahdotonta raja-aitoja kaataa. He sanoivat 
kyllä ymmärtävänsä asian oikeuden ja tärkeyden, 
mutta he eivät muka voineet panna lapsiaan niin huo- 
noon seuraan. — Olen vuosien kuluessa seurannut 
nuorten kehitystä ja olen surukseni huomannut, että 
monesta siellä hienossa seurassa tulikin huono mies, 
joka viihtyi kernaasti siellä, missä »pilkkaajat istuvat». 

Samoin voin vakuuttaa, että monesta Sörnäisten po- 
jasta on tullut kunnon mies. Paha näkyy löytävän 
tiensä hienoonkin seuraan, puhumattakaan siitä, että 
elämän vaatimukset siellä kasvavat liian suuriksi, niin 
ettei mikään yhteiskunta voi niitä tyydyttää. Ja mi- 
nusta- sivistynyt raakuus on paljon pahempaa ja va- 
hingollisempaa kuin usein karkealta näyttävä käytös, 
jonka omistajassa saattaa löytää paljon kultaa. 

Varhaisnuorison kasvatuksessa on pidettävä silmät 
auki myöskin n.s. ystäviin nähden. Hyvät ystävät 
kuuluvat nuoren jokapäiväiseen leipään, mutta niiden 
valinnassa on oltava tarkkoja. Erittäin kuvaava ope- 
tus sisältyy profeetta Sakariaksen vastaukseen, kun 
häneltä kysyttiin, mistä olivat tulleet hänen käsiinsä 
haavat, joita arveltiin vihamiehen tekemiksi: »nämä 
haavat on saatu ystävieni huoneessa». — Koetta- 
kaamme iskeä lähtemättömästi lastemme mieliin vanha 
huudahdus: »huonoa seuraa opeta minua kammoamaan 
niinkuin myrkkyä!» 

Sukupuoli-asiat. 

Vaikka tämä on kovin laaja kysymys, josta on en- 
nen paljon kirjoitettu ja edelleen kirjoitetaan, niin 
kuuluu asiaan tämänkin kirjan puitteissa sitä vähän 
kosketella. 

Murrosiällä puhkeaa sukupuolielämä. Se vaatii 
osakseen huomiota ja hoitoa. Väärästä häveliäisyy- 
destä emme saa jättää nuoria kokonaan tietämättö- 
miksi siitä, mitä heidän ruumiillisessa ja henkisessä 
kehityksessään tapahtuu. Muutamien mielestä on 
nuorille tällöin annettava perinpohjaiset tiedot näistä 
asioista, toisen mielestä on puhuttava mahdollisimman 

vähän. Molemmilla suunnilla on saatettu aikaan va- 
hinkoa. Nuo elämän hienoimmat asiat on vedetty 
liiaksi esille ja siten kiihotettu nuori mieli, taikka sitten 
ei ole puhuttu mitään, jolloin nuori ihminen tietämättö- 
mänä joutuessaan viettelijän pariin heti tärvelee elä- 
mänsä. Niin kauan kuin lapset ovat vanhempiensa 
jokapäiväisen huolenpidon alaisia, ei näytä olevan 
syytä puhua kovin paljon. Mutta jos heidät on lähe- 
tettävä maailmalle, silloin on puhuttava. Kotona voi 
nim. heidän itsensä huomaamatta valvoa heidän seu- 
rusteluaan ja tukea heidän luonnollista häveliäisyyt- 
tään, joka varsinkin tytöille on heidän paras turvansa. 
Varmaa kaikessa tapauksessa on, että loputtomat hu- 
vittelut ovat vieneet meidät siihen onnettomaan tilaan, 
että murrosiän nuoret tuntevat ummet ja pimeät ja 
ovat jo varhaisina vuosinaan turmelleet koko elämänsä. 

Tavasta, jolla näistä asioista on nuorille puhuttava, 
kirjoittaa muuan oppinut Julia Sucksdorffin mukaan: 

»Meidän tulee hiljaisuudessa pohtia tätä suurta 
kysymystä oikeassa hengessä, joka on sopusoinnussa 
sukuelämän korkean tarkoitusperän kanssa. Suku- 
elämäkin on osana kehitysjaksosta, jonka tarkoituk- 
sena on luoda nuorista järkeviä, siveellisiä sekä täysin 
inhimillisiä olentoja sanan parhaassa merkityksessä. 
Meidän tulee selvästi ja kirkkaasti, vapaana väärästä 
häveliäisyydestä, osoittaa heille, ettei sukupuolivaisto 
suinkaan ole mitään raakaa eikä halpaa, joka olisi 
vaitiollen sivuutettava, vaan että se palvelee kaikkein 
korkeinta tarkoitusta. Meidän tulee huomauttaa heille, 
että isyys tai äitiys on suurimpia ja arvokkaimpia lah- 
joja, mitä tulevaisuus saattaa nuorelle pojalle tai ty- 
tölle suoda. Siis isyyttä ja äitiyttä silmällä pitäen 

tulee sukupuolivaistoa vaalia ja kunnioittaa, jotta se 
nousee itsekkäisyyden tasalta yleistä inhimillisyyttä 
palvelemaan». 

16 — 17- vuotiset saattavat jo hyvinkin ihastua toi- 
siinsa. Siitä kirjoittaa eräs kasvatuskirjailija: »Tämä 
rakastuminen on nuoren sydämen vienoa ruusuhoh- 
teista aamunkajastusta, niin vapaata se on into- 
himoista, niin aivan toisenlaista kuin seuraavien vuo- 
sien hehkuisa rakkaus. — Puhtaalle on kaikki puh- 
dasta. Kaikki nuoret eivät ole säilyttäneet sydäntensä 
puhtautta. Sitäpaitsi väijyvät kavalat vaarat puhdas- 
takin. Ne saattavat vietellä hänet, tietämättömän ja 
asioihin perehtymättömän, moniin katkeriin kokemuk- 
siin.» Rakkauden hurmaus on tähän aikaan useim- 
missa tapauksissa ohimenevää laatua, mutta kipeästi se 
koskee, vaikka puhtaus säilytetäänkin. 

Vielä hiukan erikseen pojista ja tytöistä. Poikien 
suuri vaara näinä vaikeina vuosina on itsesaastutus. 
Vaikk f ei se pahe olekaan niin yleistä, kuin miksi sitä 
jotkut intoilijat kuvittelevat, niin hirvittävää tuhoa se 
tekee poikien joukossa ja johtaa toisinaan tilaisuuksien 
sattuessa vielä pahempaan nim. saman sukupuolen ra- 
kasteluun. Näistä asioista olisi varsinkin isän sopi- 
vasti pojilleen puhuttava ja sopivaa kirjallisuutta, va- 
rovasti heille luettava, etteivät tietämättöminä tähän 
onnettomuuden kuiluun syöksyisi. Mitä taas tulee mie- 
histyvän pojan suhteeseen naisiin, niin olisi kirkastet- 
tava ritarikäsitettä. Kunnon miehen tulee olla ritaril- 
linen naisia kohtaan, heikkojen ja turvattomien suoja. 

Tytöt ovat paljon herkempiä kuin pojat. Heissä 
saattaa jo hyvin aikaisin ilmautua halua keimailuun ja 
hakkailuun, joka voi kehittyä sangen vapaaksi ja ri- 

vaksi tavaksi. Jos tyttöjen häveliäisyyden tunne saa- 
daan paranemaan, niin siveelliset voimat nousevat. 
Väärään tasa-arvoisuuteen pyrkiminen on tällä koh- 
dalla muuttunut äärettömän tuhoisaksi tekijäksi, joka 
ensin on syössyt turmioon naismaailman ja samalla 
miehetkin. Jos tyttö vielä on kaunis ja rikas, niin on 
liuta julkeita miehiä häntä pyydystämässä jo ennen 
aikojaan. Niinpä äskettäin eräs äiti kertoi minulle 
huoliaan nuoresta kauniista tyttösestään. Eräskin 
herra »suruttomien seurakunnasta» ahdisteli kosimisil- 
laan kovasti tuota lasta. Äiti sanoi tyttärelleen: »hän 
saa odottaa ainakin niin kauan kuin sinä tulet 20- 
vuotiaaksi». Vähän ajan perästä tyttö kertoi sano- 
neensa sen sulhaselle, mutta jatkoi itkien sulhasmiehen 
siihen huomauttaneen, ettei hän silloin enää tyttöä 
huolisi. — Kuinka lähellä tyttäriään pitäisikään äitien 
näinä aikoina olla voidakseen hyvinä suojelusenke- 
leinä osoittaa vaarat ja varoittaa heitä niistä! Muudan 
nuori tyttö lausui kerran äidilleen: »äiti, kaikki kävi 
niin hyvin siksi, että sinä koko ajan hoitelit peräsintä 
ja ohjasit purteni kuohujen halki, keskitse karien ja 
kallioiden; itse olin vielä niin lapsellisen ymmärtämä- 
tön, etten käsittänyt vaaroja». 

Yhteistyö. 

Yhteistyötä kasvattajien kesken tarvitaan kaik- 
kialla. Valitettavasti ovat Kotikasvatusyhdistyksen ke- 
hoitukset suurelta osalta kaikuneet kuuroille korville. 
Kotikasvatusyhdistyksen haaraosastoja on 10 vuoden 
aikana syntynyt noin 70, mutta niistä on tuskin puolet 
elossa. Asian tärkeys kyllä kaikkialla myönnetään, 
mutta yhdistyselämään ja -työhön on väsytty. 

Erikoisemmin tarvitsee juuri varhaisnuorisomme 
kasvattajien yhteistyötä. Onhan se väki ja heidän tar- 
peensa melkein kokonaan unohdettu. Mutta me eläm- 
me suuren itsekkyyden aikaa, jolloin ainoastaan oma 
etu on kysymyksessä. Usein kasvattajienkin piireissä 
sanotaan: hyvä, kun saan omanikin kasvatetuksi, en 
jouda toisista suremaan, pitäköön jokainen huolen 
omistaan! Siinäpä se! Jospa me eläisimmekin erak- 
koina yksinäisyydessä, niin tällaisella puheella olisi 
jotakin merkitystä. Mutta mehän elämme suurissa 
yhteiskunnissa emmekä voi lapsiamme lasikaapissa 
säilyttää, vaan elämään heidät on lähetettävä. Ja 
siellä itsekkyytemme väärät puheet pian meille takai- 
sin maksetaan. Yksikin laiminlyöty vieras poika saat- 
taa siellä kokonaan tuhota oman poikamme elämän. 

On jo ennen puhuttu seuran suuresta merkityk- 
sestä. Nyt vain pantakoon jokaisen kasvattajan nis- 
koille raskas velvollisuuden taakka: meidän on kasva- 
tettava myöskin sitä seuraa, johon lapsemme joutuvat. 
Jos tällainen ajatustapa tulee eläväksi, työhön velvoit- 
tavaksi, niin nuortemme seurasta heruu paljon siu- 
nausta meille itsellemme sekä meidän nuorillemme. 
Seura kasvattaa voimakkaasti meidän apunamme. 

Varhaisnuorison yhdistyksistä on myös jo puhuttu. 
Tätä tekstiä pyydän kuitenkin vielä tässä yhteydessä 
jatkaa. 

Ajattelen poikia 13 — 17 vuoden ikäisinä. Suurin 
osa heistä on silloin huvitettu voimistelusta ja urhei- 
lusta — mutta heiltä puuttuu johtoa. Mikä olisi luon- 
nollisempaa, kuin että kykenevät isät ja miehet koet- 
taisivat vuoronsa perään johtaa poikien urheiluharras- 
tuksia! Silloin jäisi monta raakaa sanaa lausumatta, 

monta tekoa tekemättä. Pojat käyttäisivät j outo- 
aikansa hyvin ja heistä kasvaisi reippaita kunnon mie- 
hiä. 

Onhan kasvattajien piireissä vielä paljon uskon- 
nollista harrastusta. Miksi ei koottaisi silloin tällöin 
varhaisnuorisoa koululle tai vuorotellen eri koteihin ja 
pidettäisi heille lämmittäviä hartaushetkiä. Ovathan 
varsinkin tytöt siinä iässä erittäin herkkiä sellaiselle. 

Moni nuori lukisi niin mielellään hyviä seikkailu- 
kertomuksia, historiallisia romaaneja, maantieteellisiä 
kuvauksia, luonnontieteellisiä pakinoita j.m.s. Mutta 
hyvien kirjojen puute maaseudulla on aivan huutava. 
Olin äskettäin kaukana Perä-Pohjolassa, seurakun- 
nassa, jossa oli suuret markkinat ja nuoriso huvitteli 
vahvasti. Siellä olivat mukana keskenkasvuiset pojat 
ja tytötkin. Vakavammat vanhemmista haikeasti va- 
littivat nuorisonsa alennustilaa. Mutta kysellessäni, 
mitä oli tehty asian auttamiseksi, sain kuulla, ettei 
kunnon kirjastoa edes ollut koko pitäjässä mistään 
muusta ei puhettakaan. Kuinka vähällä yhteistyöllä 
kuitenkin olisi saatu pienet kirjastot joka kylään! Isät 
ja äidit niitä hyvin hoitaisivat ja herättäisivät halua lu- 
kemiseen ja ajan oikeaan käyttämiseen. 

Me raittiusmiehet suremme, kun entisajan Toivon 
liitot ovat suurelta osalta kuolleet, ja lapsemme kas- 
vavat vieraiksi raittiusasialle. He eivät ymmärrä van- 
hemman polven raskasta työtä ja uhrauksia kansamme 
raitistuttamiseksi ja kieltolain saamiseksi. Monet 
heistä jo istuvat siellä, missä pilkkaajat istuvat. Kuinka 
pienikin harras yhteistyö tälläkin alalla kasvattaisi 
kauniita hedelmiä ja antaisi voimakasta kannatusta 
kodin työlle. 

Miten mielellään tytöt kokoontuisivatkaan ompelu- 
seuraan, minkä äidit ja nuorten ystävät panisivat al- 
kuun. Siellä kauniit luvut ja laulut menisivät hyvään 
maahan. Jo nuoresta pitäen opittaisiin uhrautumaan 
hyvien asioiden palvelukseen. 

Edellä mainitut ja monet mainitsematta jääneet hy- 
vät harrastukset voitaisiin yhdistää, koota päämää- 
rästä tietoiseksi voimakkaaksi liikkeeksi nuorten hy- 
väksi. Parhaiten se tapahtuisi siten, että jokaiseen 
koulupiiriin maalla olisi opettajien ja vanhempien 
myötävaikutuksella perustettava 

Nuorten liitto, 

johon varhaisnuoriso aina kansakoulusta päästyä olisi 
saatava liittymään. Kotikasvatusyhdistys levitti jo 6 
vuotta sitten kaikkialle kehoitusta tällaisten liittojen 
perustamiseen. Tuossa kehoituksessa sanottiin m.m. 
seuraavaa: 

»Kaiken sen hyvän rinnalla, mitä kansakoululaitos 
on mukanaan tuonut, kaikkien niiden suurten toiveiden 
rinnalla, joita varsinkin vanhempi polvi on kansakou- 
luun kiinnittänyt varoja ja työtä kouluille uhratessaan, 
ei sovi jättää huomiotta sitä seikkaa, että kaikki nämä 
ponnistukset ja uhraukset, kaikki tämä työ menee suu- 
relta osaltaan hukkaan, ellei nuorisossa, sen lopetettua 
koulunkäyntinsä, saada herätetyksi omintakeista sivis- 
tysharrastusta ja jatkuvasti ylläpidetyksi sitä. Nuo- 
riso 12 — 13 ikävuodesta 15:een — 16:een asti on jota- 
kuinkin omiin hoiviinsa jätetty. Lasten tavoin heistä 
ei enää huolta pidetä, lasten parissa he eivät voi olla, 
sillä eiväthän he enää ole lapsia. Mutta tällaisia 
»nulikoita» ei aikuinenkaan väki seuraansa huoli, ei- 

vätkä he puolestaan vakavien vanhojen seurassa viihdy. 
»Nuorison» sivistysjärjestöt, nuorisoseurat, nuorisolii- 
tot, raittius- ja voimisteluseurat ovat nuorison toiminta- 
paikkoja, mutta aikuisen nuorison. Mitä siis nyt ky- 
seessä olevan nuorison harrastuksen esineeksi? 

Opettajat saavat usein surulla katsella entisiä oppi- 
laitaan. Ei ole tavatonta, etteivät he tunne opetta- 
jaansa, eivät tervehdi häntä muutaman vuoden kulut- 
tua koulusta päästyään. Kuinka on laita sen nuori- 
son, joka ei ole käynyt koulussa laisinkaan, siitä ei 
tarvitse edes puhua. 

Mitä siis on tehtävä? 

Ehdotamme, ja nyt tulemme pääasiaan, että opetta- 
jat koettaisivat pitää koossa sen nuorison, joka tänä 
keväänä on lopettanut koulunsa. Tähän joukkoon liit- 
tyisivät sitten ne, jotka esi keväänä pääsevät koulusta 
j.n.e. Opettaja pitäisi näin ympärillään entiset oppi- 
laansa, ja hänen vaikutuksensa heihin jatkuisi koulun- 
käynnin loputtuakin. Keskustelemalla heidän kans- 
saan, lukemalla, laulamalla ja leikkimällä hän estäisi 
heidät vieraantumasta koulusta ja saisi heissä heräte- 
tyksi ja ylläpidetyksi henkisen toiminnan kaipuun, oi- 
kean sivistysharrastuksen. 

Taasko uusi velvollisuus opettajien niskoille? Eikö 
heillä jo ole tarpeeksi työtä? Heidänhän täytyy olla 
kannattamassa ja ylläpitämässä kaikkia »rientoja», 
kaikkia »aatteita», sekä henkisiä että taloudellisia. 
Maaseudulla ei ole mitään hyvää asiaa, josta kansa- 
koulunopettaja saisi pysyä syrjässä. Ja nyt taas uusi 
työ! 

Niin monet kuin opettajan velvollisuudet jo entuu- 
destaan ovatkin, uskallamme sittenkin tätä työmuotoa 

ehdottaa. Paitsi kaikkea sitä hyvää, minkä he täten 
voivat tehdä entisille oppilailleen, he saisivat siitä 
jossain määrin etua itselleenkin. Koulun ja sen ym- 
päristön välit ovat usein kylmät. Opettajan on silloin 
vaikea saada koulun hyväksi mitään uhrauksia, vaik- 
kapa ne koskisivatkin oppilaitten omaa hyvinvointia. 
Koululla ei ole kannatusta, sen arvoa ei ymmärretä. 
Nyt huolehtimalla koulusta vuosittain pääsevän nuo- 
rison jatkuvasta kehittymisestä hän saisi vähitellen 
kasvatetuksi koulua j'a sen opettajaa rakastavan uskol- 
lisen joukon, joka luultavasti tulisi mielihyvällä pitä- 
mään huolen koulun tarpeista. Ja silloin kävisi opet- 
tajan työ monessa suhteessa nykyistä helpommaksi ja 
tuloksista rikkaammaksi. Koulun merkitys ja arvo 
yhä kasvaisi. 

Ja työskentely entisten oppilaiden kanssa, jotka 
ovat käyneet opettajalle rakkaiksi, on kaiketi mielui- 
sempaa kuin osanotto moniin muihin puuhiin ja sel : 
laisten ihmisten hyväksi, jotka ovat hänelle vieraita. 
Omien oppilaitten menestyminen on hänelle niin tär- 
keätä, ettei hän mitenkään voi olla siihen nähden 
välinpitämätön. Siksi olemme uskaltaneet tämän eh- 
dotuksemme tehdä! 

Mitenkä työ käytännössä olisi järjestettävä, siihen 
emme osaa vielä suuria neuvoja antaa. Mitään sään- 
töjä ja niiden pohjalla toimivien virallisten yhdistys- 
ten muotoja ei meillä vielä ole tarjottavana. Itse työn 
antaman kokemuksen nojalla vasta on aikomus sään- 
nöt laatia. Sittenkään, ei näistä seuroista saa tulla mi- 
tään virallisia yhdistyksiä, jotka tekevät juuri sen, 
minkä säännöt käskevät, mutta ei mitään sen enempää. 
Tämä työ ei saa kangistua kaavoihin. Sen tulee olla 

yksinkertaista, kodikasta, mutta samalla vilkasta elä- 
mää, joka pystyy pitämään nuoret koossa. 

Vanhempien kannatusta ja myötätuntoa tässä 
työssä tarvitaan. Se luultavasti saavutetaankin ilman 
muuta. Ovathan aivan yleisiä valitukset, että tämän 
ikäinen nuoriso on kokonaan tuuliajolla. Se pitää it- 
seään niin kehittyneenä, se on mielestään vanhem- 
piaan niin paljon etevämpää, ettei sen vanhemmistaan 
tarvitsekaan paljon piitata. Kun nyt vanhemmat jo 
kouluaikana ovat tottuneet jättämään kas vatushuolensa 
suureksi osaksi, jopa kokonaan koululle, on heidän 
äärettömän vaikeaa päästä uudelleen nuorisoonsa 
nähden asemaan, jossa heidän luonnollisesti tulisi olla. 
Jos he nyt näkisivät, että opettaja tahtoo edelleen aut- 
taa heitä, opastaa heidän lapsiaan koulun käynnin lo- 
puttuakin, olisivat he varmasti kiitollisia siitä. 

Siitä nuorisosta taas, joka tällaisten harrastusten 
turvissa sivuuttaisi murrosikänsä, elämänsä vaaralli- 
simmat vuodet, tulisi monessa suhteessa ryhdikkääm- 
pää ja terveempää kuin siitä, joka kasvaa yksinomaan 
sangen häilyvän, jopa suorastaan turmiollisesti vaikut- 
tavan toverielämän varassa. Huolenpito kehitysiässä 
olevasta nuorisosta merkitsee siksi uuden, elämän- 
katsomukseltaan ja tavoiltaan terveen polven luomista, 
polven, joka on halukas ja joka on tottunut huolehti- 
maan kehityksestään ja joka siitä syystä entistä pa- 
remmin pystyy täyttämään velvollisuutensa itseään ja 
yhteiskuntaa kohtaan. Siksi on tällainen toiminta niin 
tärkeätä ja siksi siihen on käytävä kaikella vakavuu- 
della.» 

Aika oli silloin kapinan ja sitä seuraavien vaikei- 
den aikojen tähden sopimaton. Muutamia harvoja 
liittoja vain on syntynyt. Mutta yhä uudelleen, eri- 
toten opettajien keskuudessa, on tämä kysymys tullut 
päiväjärjestykseen, varsinkin nyt, kun pakollinen 
jatko-opetus tulee kaikkialla käytäntöön, ja opettajien 
täytyy enemmän kuin ennen lähestyä entisiä oppilai- 
taan, murrosiän nuoria. Toivottavasti pian ilmestyy 
uhrautuvia henkilöitä, jotka tämän asian järjestämi- 
seen antavat sydämensä ja työnsä. Suurissa kaupun- 
geissa tällainen työ on sangen vaikeata, mutta kun 
asian tärkeys meille oikein selkenee ja nuorisomme 
hätä puristaa sydäntämme, niin sellaisiinkin paikkoihin 
keinot kyllä keksitään. 

Erääseen asiaan tahtoisin vielä erikoisesti kiinnit- 
tää huomiota. Nykyaikainen nuoriso tahtoo olla itse- 
näistä, jo murrosiässäkin oleva. Nuorison johtajilta 
vaaditaan paljon taitoa ja viisautta. Koetan valaista 
asiaa esimerkillä. Pikku poikanen oli kerran kovin 
ollakseen, kun hän sai ajaa hevosta, ja se sujui hyvin. 
Lopulta hän kuitenkin huomasi, että isän johtoahan se 
hevonen enemmän tottelikin kuin hänen ja sanoi: »si- 
nähän, isä, ajatkin». Vaikkapa murrosiän nuoret tar- 
vitsevatkin vanhemman valvovaa silmää, ojentavaa 
kättä ja rakastavaa sydäntä, ja me lopultakin hoi- 
damme ohjaksia, niin sitä parempi on lopullinen me- 
nestys, mitä vähemmän me heille huomautamme oh- 
jaksissa olemisestamme. Nuoria on siis kehoitettava 
ja innostettava itse toimimaan ja heille vain hankittava 
välikappaleita ja aseita siihen. Heillä on siinä usein 
hirvittävää puuhaa ja touhua, he tekevät meidän sil- 
millämme katsoen pienet ja vähäpätöiset asiat tar- 

pccttoman suuriksi ja tärkeiksi, mutta kun mc olemme 
koko sydämellämme mukana heidän työssään, voimme 
heitä hillitä helposti, voimme ohjata heidän askarte- 
luaan oikeisiin uomiin, tarvitsematta haukan tavoin is- 
keä kiinni kaikkiin pieniin virheisiin. 

Ennen aikaan, kun ei ollut kouluja eikä seurahuo- 
neita, nuorison toiminta ja huvittelu tapahtui etupäässä 
kodin piirissä. Olisi erittäin onnellista, jos ymmärtäi- 
simme nytkin enemmän avata kotimme varhaisnuori- 
son toimille ja leikeille. Se on asia, jota, ei tarvitse 
laajemmin selitellä. Kun me tahdomme julistaa kodin 
paraimmaksi paikaksi maailmassa, emme soisi, että 
tämä uusi yhteistyön muotokaan liiaksi vetäisi nuori- 
soa pois kodeista. Avatkaamme siksi myöskin ko- 
timme nuorison työlle ja leikeille. 

Lopputulos on siis se, että rohkenemme vielä ke- 
hoittaa i&anhempia, opettajia, koulujen johtokuntia ja 
kaikkia nuorten ystäviä niin moneen paikkaan kuin 
mahdollista muodostamaan Nuorten liittoja ja anta- 
maan niille kaiken tukensa ja rakkautensa. 



Koulun osa varhaisnuorison elämässä. 

Olen tahallani jättänyt koulun suhteen asiaamme 
näin myöhäiseksi, ensiksi siitä syystä, että yleensä pa- 
nemme kaikki velvollisuudet koulun niskoille, yksinpä 
sellaisetkin asiat, jotka etupäässä kuuluvat kodin teh- 
täviin, ja toiseksi siitä syystä, että suurin osa lap- 
siamme käy Vciin kansakoulun, joka päättyy 13 ikä- 
vuoden korvissa, jolloin murrosikä vasta alkaa. Joita- 
kuita murrosikäisiä on aina kansakoulussakin ja olisi 



73 



opettajan heihin kohdistettava erikoista huomiota. Ai- 
van toinen asema on tällä kohdalla oppikoululla, jossa 
oppilaiden enemmistö kuuluu murrosiän nuorisoon. 
Parantamisen varaa lienee sielläkin näissä asioissa. 
Monella lapsella on näihin aikoihin erikoinen halu 
haastaa riitaa opettajiensa kanssa. He saattavat olla 
viikkokausia vastailematta, tehdäkseen muka kiusaa 
opettajilleen. Että opettajat ovat pikkumaisia ja puo- 
lueellisia juuri heihin nähden, se on heidän mielestään 
luonnollisin asia maailmassa. Niin monta käytännöl- 
listä neuvoa kuin tällä kohdalla olisikin sanottava, en 
uskalla niitä ruveta antamaan. Sen vain sanon, että 
pärpättävää ja paljon puhuvaa naisopettajaa pojat ei- 
vät tällä ikäkaudella ollenkaan tahdo sietää, vaan me- 
nettää hän kaiken kunnioituksen poikien taholta, ja 
että silloin kurinpitokysymys tulee sangen vaikeaksi, 
se on itsestään selvää. 

Mutta enemmän kuin opettajien virheistä olisi tällä 
kohdalla puhuttava itse koulujärjestelmästämme, joka 
ei ota huomioon murrosiässä olevan nuorison erikoisia 
tarpeita ja sen omalaatuista kehitystä. Liian monet ai- 
neet pannaan sen luettavaksi ja peloitta vat tutkinnot 
saavat monen ponnistamaan ylivoimaisesti. Liian 
suuri arvo pannaan ylioppilaaksi pääsemiselle, mihin 
pyrkiessä moni on käynyt surkastuneeksi raukaksi ja 
kadottanut kaiken halun oppimiseen ja eteenpäin me- 
noon. Varsinkin tyttöihin nähden pitää tämä usein 
paikkansa. Tasa-arvoisuuden nimessä ja siihen pyr- 
kiessä vaaditaan tytöiltä samaa kuin pojiltakin, heidät 
pannaan kilpailuun aineissa, jotka vain harvoja huvit- 
tavat ja joita he elämässä eivät juuri ollenkaan tar- 
vitse. Jo murrosiällään liikarasittuneista tulee sitten 

myöhemmin heikkoja ja huonoja äitejä tai yksinäisiä, 
elämäänsä kyllästyneitä, väsyneitä ihmisiä. Näistä 
asioista on tanskalainen Edv. Lehman kirjoittanut ja 
puhunut erittäin sattuvasti. Kirja »Naisia* on suo- 
meksikin. Vanhanaikaisuudestaan huolimatta on siinä 
paljon varteen otettavaa. 

Varhaisnuorison onnen ja oikean kehityksen ni- 
messä meidän olisi syytä jouduttaa kouluohjelmamme 
muutosta. 

Kansakoulun jatkokursseja, joissa oppilaat ovat 
varhaisnuorisoa, on tähän asti maaseudulla ollut sangen 
vähän, Oppivelvollisuuden voimaan astuessa niiden 
luku suuresti lisääntyy. Opettajillekin alkaa uusi 
kausi, jonka vaatimuksia täyttämään heidän on erikoi- 
sesti valmistauduttava voidakseen menestyksellä opet- 
taa ja johtaa varhaisnuorisoa. Kun tämäkin opetus tu- 
lee pakolliseksi, tuottaa se varmaankin suuria hanka- 
luuksia opettajille. Nyt jo, kun kansakouluun täytyy 
kaikkien tulla, valitetaan heti kurinpidon monissa kou- 
luissa käyneen vaikeammaksi. Jatkokoulun väki on 
vielä vaikeampaa käsitellä, joten se kysyy opettajalta 
paljon taitoa ja kärsivällisyyttä. Esim. eräässä suu- 
remmassa kaupungissa koetettiin jo monia vuosia sit- 
ten pitää jatkokursseja pojille. Mutta heistä oli suuri 
osa aivan mahdottomia. He väsyttivät ja kyllästytti- 
vät opettajat kokonaan. Silloin pari nuorta opettajaa 
tarttui asiaan päättäen koettaa kaikkensa saadakseen 
kurssit niin vaihteleviksi ja hauskoiksi kuin mahdol- 
lista. Mutta vasta sitten, kun he saivat pojat omakoh- 
taiseen työhön, osa oppilaista kiintyi kouluun, suurim- 
man osan sittenkin hävitessä kadulle. Nyt ovat olot 
paljon kehittyneemmät ja koulun työtavat myöskin, 

mutta paljon on vielä parantamisen varaa. Äskettäin 
kertoi minulle eräs isä, mitenkä ammattikoulussa, jossa 
hänen poikansa kävi, esim. käsityöopetus on niin van- 
hanaikaisella kannalla, että pojat saavat tuntikausia 
hakata pykäliä rautaan, ja kun hänen pojallaan ei ollut 
taipumusta sellaiseen, niin väsyi ja kuoleutui hän ko- 
konaan sekä kouluun että ammattitaidon oppimiseen. 
Pellolla pojan täytyy tehdä työtä, tehtaankin yksi- 
toikkoisen työn täytyy sujua, kun siihen on pakko, 
mutta koulun työstä on nuorisolla yleensä toinen käsi- 
tys. Siellä täytyisi työn itsensä viehättää. Siksi olisi 
jatkokoulujen ohjelma saatava vaihtelevaksi, oppikir- 
jat hauskoiksi, mutta samalla kuitenkin sellaisiksi, 
jotka huomaamatta johdattavat työhön ja ponnistuk- 
siin — auttamaan itseään. — Koulukomiteatkin ovat 
tärkeitä, mutta opettajiston henki se vasta elävöittää 
tulevan jatko-opetuksemme tuottaen hyötyä ja siu- 
nausta varhaisnuorisollemme. 



Yhteiskuntamme pienimmät tarvitsevat yhteistyö- 
tämme. 

Kapinan jälkeen jouduin orpojen ja turvattomien 
puolesta puhumaan suuren länsisuomalaisen seura- 
kunnan kirkkoon, jossa silloin käytiin ahkerasti, etu- 
päässä kuulemassa kiitoslauluja kuolleista. Sinä py- 
hänä laitostettiin 21 henkeä, joista 19 oli kuollut van- 
kiloissa tai taisteluissa. Niistä oli enemmistö renki- 
poikia. Miten kirvelikään sydäntä tämä uhrien lauma. 
En voinut silloin olla puhumatta talojen ja kartanoiden 
isännille ja emännille seuraavaan tapaan: 

Aikaisin ja nuorina joutuivat nämä pojat maail- 
malle. Kodit ja kasvattajat olivat heillä heikkoja ja 
eväät maailmalle sen mukaiset. He joutuivat teidän 
kartanoihinne ja taloihinne. Työtä ja ruokaakin he 
saivat runsaasti, mutta muusta ei paljon perustettu. 
Renkitupa pysyi kylmänä ja kolkkona. Eivät sinne 
osuneet aina edes sanomalehdet tai hyvät kirjat, työstä 
heidän hyväkseen ei puhettakaan. Mutta tanssitalot 
avasivat ovensa tuon tuostakin. Siellä soi peli ja mu- 
siikki, siellä alkoi alaspäin meno kurjuuteen ja kuole- 
man kentille. Me koetamme nyt pestä käsiämme, 
mutta laiminlyöntienne tahrat niistä eivät lähde. Te 
talojen tyttäret ja pojat, te isännät ja emännät, jotka 
itse olette paljon enemmän saaneet, missä ovat ne 
teistä, jotka rakkaudella, veljen ja sisaren tavalla, ovat 
näitä vähäosaisia ohjanneet? Jumala meitä armahta- 
koon ja antakoon meille voimaa tehdä parempaa työtä! 

Kun näen renkipoikien joukon, nuo usein surkas- 
tuneet pikkuvanhat, joilla miehen merkkeinä usein on 
suuret saappaat, hattu takaraivolla, kädet housuntas- 
kuissa ja kaikenlainen rivous suussa, kylän kujilla ja 
teillä lorvailemassa, niin masentuu mieli ajatellessa 
sitä, miten paljon on laiminlyötyä väkeä tässä maassa 
ja kuinka paljon yhteistyötä pitäisi tehdä, jotta voi- 
taisiin tällaisia joukkoja ftostaa ja eteenpäin johdat- 
taa. — Ja kun katson palvelustyttöjen ja varsinkin n.s. 
»lasten likkojen» suurta joukkoa, tyttöjen, joiden nis- 
koille työn raskas taakka liian suurena ja aikaisin pan- 
naan ja siten tapetaan paljon nuorta elämää, niin sy- 
däntä kirvelee tieto, miten laiminlyötyjä he ovat ja 
kuinka paljon tarvittaisiin työtä heidän hyväkseen. 
Missä ovat ne naiset, jotka voimakkaasti huolehtivat 

palvelus- ja lastenty töistämme? En tunne yhtäkään 
Suomen 500 kunnasta, missä työ tällaisten vähäväkis- 
ten hyväksi olisi voimaperäisesti järjestetty. Ja miten 
suuri osa palvelusväellä juuri kodeissa on! Miten pal- 
jon he kasvatustyössäkin vaikuttavat! Eritoten kaik- 
kein mitättömimpinä pidettyjen, lastenhoitajien, työ on 
suuriarvoisinta. Mitä siis heille annamme, saattaa tulla 
meille monina siunauksen virtoina takaisin. Manalle- 
mennyt lämminsydämminen nainen, kirjailija Hilda 
Käkikoski kirjoittaa tästä asiasta m.m. seuraavaa: 

»Naapurit ja päiväläiset, renkimiehet, palvelus- 
tytöt ja lasten ijäkkäämmät toverit ja ystävät — kaikki 
tahtoisin saada kasvatuksen kalliiseen asiaan innostu- 
maan. 

Etenkin tahtoisin sanoa sydämen sanan Sinulle, 
Sinä nuori sisareni, joka palvelet lapsenpiikana per- 
heessä. Joka kerta kun näen sinut pienokaista hoi- 
telemassa, muistan suojelusenkeliä, joka ohjaa pienen 
lapsen askeleita kuilun partaalla. 

Oletko kuullut, että maailmassa liikkuu mustiakin 
enkeleitä? Joskus ne esiintyvät isäntinä ja emäntinä, 
joskus herroina ja hienoina neitosina tahi iloisina 
renkimiehinä ja joskus ne istuvat lapsenpiian hah- 
mossa pienokaisen kehdon viereen. Ne laulavat lap- 
sen korvaan käheätä kehtolauluaan ja silloin pahat 
unet puristavat pienokaisen rinnasta sydäntäsärkevän 
hätähuudon. Likaisilla käsillään ne turmelevat lapsen 
ruumiin, niiden sanat ja silmäykset ovat tulisia nuolia, 
jotka syöksevät viattoman lapsen turmeluksen kui- 
luun, ellei hyvä enkeli tartu käteen ja pelasta pieno- 
kaista. 

Pieni sisareni, ethän Sinä tahdo olla musta enkeli; 

ole hyvä henki valkeuden sotajoukosta. Älä lapsen 
läheisyydessä koskaan päästä rumaa ajatusta sydä- 
meesi, sillä pahat ajatukset tarttuvat kuin tauti. 

Sinun puhtaan kätesi vaalimana lapsen ruumis vart- 
tukoon voimakkaaksi, suloinen suomenkieli helähdel- 
köön kauniina kehtolaulussasi ja Sinun hymyilysi ol- 
koon kuin lämmin auringonpaiste, joka kirkastaa lap- 
sen katseen ja virvoittaa väsynyttä äitiä! 

Ihmiset, jotka pitävät sinua alhaisten arvoluok- 
kaan kuuluvana, sanovat ajattelemattomuudessaan: 
»se on vaan halpa lapsenpiika! » Mutta ihmiset usein 
erhettyvät. Jos Jumalan enkelit joskus kutsuisivat 
kaikki maailman ihmiset pitoihin ja asettaisivat ihmiset 
oikeaan arvojärjestykseen, silloin Sinä ehkä saisit is- 
tua hyvien vanhempien, hurskasten pappien, viisasten 
opettajain ja jalojen runoili jäin kanssa peräpenkillä 
pöydän päässä, mutta moni ylpeä emäntä sekä turha- 
mainen herrasneiti saisi syödä ovensuussa jälkipöy- 
dässä. 

Pidä siis pääsi pystyssä ihmisten edessä, mutta ole 
nöyrä Jumalan edessä, tee tunnollisesti työsi ja ole 
puhdas sydämestä! Jumala sinua siunatkoon! 

Paitsi jo mainittuja on vielä paljon muita laimin- 
lyötyjä varhaisnuorison keskuudessa. Kaikkiin heihin 
on luotava vakava huomio ja ryhdyttävä voimakkaa- 
seen työhön vähäväkisen nuorison hyväksi. 

Tässä työssä kannustakoon meitä myöskin Vapah- 
tajan sana, jonka niin usein olemme unohtaneet: 
»Minkä teette yhdelle näistä minun vähimmistä vel- 
jistäni, sen teette minulle.» 

Lopuksi. 

Kerrotaan amerikkalaisesta rautatieonnettomuu- 
desta vanha kertomus, jota usein sovitetaan kasvatus- 
pa raittiusasioihin. Junaonnettomuuden sattuessa yri- 
tetään palavista raunioista pelastaa vielä elossa olevaa 
junankuljettajaa, mutta hän huutaa kiihkeästi: »Elkää 
yrittäkö minua pelastaa, minä kuolen kuitenkin, mutta 
pian tulee toinen juna meidän perästämme, menkää ja 
näyttäkää heille punaista lippua, etteivät he syöksyisi 
samaan onnettomuuteen. Jumalan nimessä, näyttäkää 
pian varoittavaa lippua!» 

Kertomus sopii varhaisnuorisokysymykseenkin. 
Nykyisestä nuorisosta on paljon mennyt auttamatto- 
masti hukkaan, niin rappiolle, että ihmisvoimin heidän 
nostamisensa ja pelastamisensa tuntuu toivottomalta. 
Niin surulliselta kuin se tuntuukin, meidän monesti 
täytyy jättää heidät hukkumaan tai sitten kokonaan 
Jumalan haltuun. Mutta joka päivä astuvat uudet 
joukot nuorison kirjoihin. Heissä on vielä paljon hy- 
vää turmeltumatonta ainesta, sydän on herkempi ja 
mieli taipuvampi. Heille, Jumalan nimessä, on näytet- 
tävä punaista, varoittavaa lippua, heille on puhuttava, 
mutta ennen kaikkea tehtävä työtä heidän hyväkseen. 

On jo ennen sanottu, ettei sekään työ ole aivan 
helppoa, mutta varma tieto siitä, että heissä vielä pal- 
jon voitamme, kannustakoon meitä voimakkaaseen työ- 
hön. Älkäämme antako masentumisen voimille valtaa. 
Wormsissa, Luther-talon otsikossa on lause: »Älköön 
kukaan heittäkö uskomasta, että Jumala tahtoo saada 
hänen kauttaan jotakin suurta aikaan.» Sellaista us- 
koa on lujasti istutettava varhaisnuorisoon, koska se 



80 



ikäkausi on mielen masentumiselle altis. Mutta myös- 
kin me, jotka varhaisnuorison hyväksi ja kanssa teem- 
me työtä, usein tarvitsemme mainitun lauseen kehoi- 
tukseksemme. 

